
Yuda famia Geerman 



23 di december, Bispo di Pasco, a bira un drama pa e famia 
Geerman, bibando na Macuarima. Probablemente un kort- 
sluiting den un ventilator a causa e candela cu a laga nan 
cas di palo completamente destrui. Lesa mas riba pagina 
A2 y tambe riba A10 pa wak con por yuda e famia aki. 



Turismo 2015: siguridad punio 
critico pa mantene nivel 



A aumenta estado di alerta 


Estado di alerta a aumenta cerca prizon SDKK na Koraal 
Specht y unidad di Koninklijke Landmacht ta vigila e com- 
pleho. Minister di Husticia di Corsou a pidi Hulanda pe asis- 
tencia militar fuerte aki. Lesa mas riba pagina A3 


E competencia ta bira mas fuerte y sabi, segun Ahata. Siguridad ta un punto critico pa asina 
e producto turistico por keda riba nivel. "Aruba no ta un caminda barata pa haci negoshi. 
Semper nos ta keda purba mehora e calidad di producto pa trece e calidad di turista cu nos 
kier", asina e director di Ahata ta bisa. Lesa mas riba pagina A4 



Gobernador:yudansa 
na prohimo 


Gobernador di Aruba Fredis Refunjol a tene su discur- 
so anual di Pasco unda a pone atencion na yudansa 
na prohimo y a indica cu tabatin desunion den comu- 
nidad den 2014. Mester reflexiona y yega bek na otro, 
segun nos gobernador. Lesa mas riba pagina A3 



Awo cu 2 florin mas, bo por gana e CffiS 



*Af1.1.150.000 + Afl. 550.000 

ObttnkM na cu jlkitr rebendfrdo di Letto. u w * ***** U 

Pronostico di tempo: 


Poco nubia y awa 

ORANJESTAD - Pro- 
nostico di tempo ta indica 
cu tempo ta masha poco 
nubia. 

Temperatura maximo ta 31 ° 
grado Celsius y temperatura 


minimo ta 26° grado Celsius. 

Tempo pa mainta : Parcial- 
mente nubia te principal- 
mente poco nubia. Maximo: 
31°. Heat index te 35°. Indice 


ultravioleta: 8. Biento di oost 
alrededor di 18 nudo cu raf- 
aga di 28 nudo. 

Tempo pa anochi: Poco 
nubia te parcialmente nu- 


bia. Leve posibilidad di awa 
despues di madruga. 

Biento di oost alrededor di 18 
nudo cu rafaga di 28 nudo. 
Posibilidad di awa menos di 

2o%.a 


Bispo di Pasco 
sin cas 



ORANJESTAD - 23 di de- 
cember, Bispo di Pasco, a 
bira un drama pa e famia 
Geerman, bibando na 
Macuarima. 

Probablemente un kortsluit- 
ing den un ventilator a causa 
e candela cu a laga nan cas di 
palo completamente destrui. 

E famia, mama y tata cu 3 
yiu grandi, a keda sin nan 
pertenencianan. Tata Roque 
Geerman a haya kemaduran- 
an na su mannan y pianan. 
Rozelka Geerman, trahado 
di Bon Dia Aruba ta conta: 
“Mi mama a lanta mi. E ora 
e huma tabata na e dak caba. 
Nos a purba cu awa, pero tur 
cos a bay hopi lihe.” 

Tres unidad di brandweer a 
yuda combati e candela y po- 
lis mester a cera e caminda. 
Finalmente a resulta cu no 
por a haci mucho mas, sola- 
mente preveni cu e candela 
no a pega e casnan di bisiña. 
E siguiente dia e famia ta 
sinta bou di un mata gran- 
di cu si a scapa. Den nan 
wowonan por mira cu ainda 
no por compronde kico a 
pasa. Tata Geerman ta bisa 
cu nan a hole algo e anochi 
ey, manera huma saliendo di 
un ventilator. Nan ta pensa 
cu esey a causa e candela. E 
tristo ta cu e famia no tabata 
sigura. Pero por mira si cu 
hopi hende a bin pa wak con 
nan por yuda. Mayoria di e 





bisiñanan ta famia y e tereno 
ta di famia Geerman. Awor 
nan ta spera pa por construi 
un cas di bloki. 

E famia ta bisa ayera nochi 
cu Aruba ta yudando den un 
forma inespera. Saconan di 
paña, alimentacion, hopi cos 
hende a trece. 

Pero te ainda e famia no por 
bisa kico exacto nan a haya y 
kico ta falta. “Ora bo mester 
algo, e ora bo ta pensa: ah mi 
no tin esey mas.” Tin casita 
riba e tereno cu nan ta lim- 
piando pa mira si esaki por 
bira un hogar alternativo. 
Pero ora aña ta cuminsa, e 
famia ta spera pa por cum- 
insa di construi un hogar di 
berdad. Persona cu ta intere- 
sa pa yuda Roque Geerman, 
su casa Begga y su yuinan 
Robelka, Rozelka y Benja- 
min Geerman, por lesa mas 
riba pagina A10 den edicion 
aki.Q 




NewYeaKs 
Balloon drop 


100 BaHoons ñlled with Weekend Stay r Cash Prizes! 
Dinners, Spa Gift Çertificates and JVIuch JVIore... 


Entertainment 
Staiting at 11:00 PM 

Free Snack & drinks 

Discurso gobernador pa Pasco: 

‘Aña 2014, desunion politico 
a dividi sociedad’ 



ORANJESTAD - Dia 24 
di december Gobernador 
di Aruba Fredis Refunjol 
a tene su discurso anual di 
Pasco di Nacemento unda 
a pone atencion na yu- 
dansa na prohimo y a in- 
dica cu tabatin desunion 
den comunidad den 2014. 
Mester reflexiona y yega 
bek na otro, segun nos 
gobernador. 

Sr. Refunjol a inicia su dis- 
curso recordando comuni- 
dad riba e nificacion di Pasco. 
“Cu Pasco nos ta recorda y 
celebra nacemento di Hesu 
Cristo. Un di e encargonan 
mas importante cu Hesus a 
duna nos ta: stima bo pro- 
himo manera bo mes. Pero 
ken e prohimo nan aki ta? 
Naturalmente nos famia y 
nos amigonan; pero parce 
cu tin biaha nos ta lubida cu 
loke Cristo tabata nifica cu 
“prohimo”, ta tur hende cu 
ta crusa den nos caminda den 
cualkier forma of pa cualkier 
motibo.” 

Yudansa 

E ta haci un yamada riba nos 
pa trata tur hende cu amor y 
respet y pa mira rond di nos, 
pa nos dirigi nos bista riba 
e hendenan cu tin e menos 
bon den bida y pa extende 
na nan un man di yudansa. 
Esaki por ta den forma di un 
atencion of cuido personal pa 
un amigo of un miembro di 
famia. Pero e por ta tambe 
un atencion of cuido pa un of 
otro desconoci, sea como bo- 
luntario di un organisacion 
social of haciendo donacion 


na un organisacion asina, sr. 
Refunjol a bisa. 

Sostene organisacion 
social 

Sr. Refunjol a sigui bisa cu or- 
ganisacionnan social ta yuda 
e personanan vulnerabel den 
nos comunidad. E vulnera- 
bel nan ey den nos sociedad 
ta e “prohimo”, kendenan 
pa nos den nos bida cotidi- 
ano, esta den nos bida diario 
asina rapido, podise ta menos 
visibel, entre esakinan tin 
muchanan hoben, e enfer- 
monan, hendenan incapacita, 
nos grandi nan pero tambe 
nos animalnan. Pa tal mo- 
tibo, e organisacionnan cu ta 
yuda nan,tambe merece nos 
sosten. 

“Ta e hendenan den e organ- 
isacionnan aki, kendenan, fr 
ecuentemente,desinteresada 
mente y tur dia, ta trece den 
practica e mensahe di amor 
pa nos prohimo. Hendenan 
cu pasion y compasion, ken- 
denan, cada un na nan mesun 
forma, ta trata di haci algo pa 
nos comunidad.” 

Durante e dianan aki di tem- 
porada di Pasco di Nacemen- 
to nos ta tira bista bek, hunto 
cu nos prohimo nan, riba e 
caminda cu nos a drenta, y 
nos ta expresa speransa pa 
futuro, un futuro cu ainda ta 
desconoci pa nos. 

Aña 2014 Aruba 

“Aki na Aruba, aña 2014 ta- 
bata un aña turbulento. De- 
sunion politico a dividi socie- 
dad,” sr. Refunjol a expresa. 
Den comunidad por sinti e 


insiguridad cu esaki ta trece 
cu ne, sr. Refunjol a agrega. 

“Pasco di Nacemento ta un 
momento di reflexion y di 
bolbe yega na otro. Un mo- 
mento den cual nos ta duna 
otro man y cu hunto nos ta 
tira nos bista riba futuro. un 
futuro den cual nos lo tin cu 
traha hunto pa sigui desaroya 
e pais aki. Un futuro den cual 
solamente hunto nos lo por 
resolve tur problema cu nos 
topa na caminda.” Segun sr. 
Refunjol pa haci esaki nos 
lo tin cu pone enfasis riba e 
puntonan unda nos por haya 
otro y pa trata na busca un 
solucion constructivo pa e 
asuntonan cu tin diferencia 
di opinion. 

E1 a indica cu esaki no ta 
conta unicamente pa man- 
datarionan y politiconan di 
e pais aki, sino tambe pa tur 
ciudadano. 

“Ta nos tur hunto tin e re- 


sponsabilidad pa percura pa 
nos por keda comunica cu 
otro den un forma habri y cu 
respet. Constantemente nos 
mester sigui realisa, cu co- 
municacion no ta solamente 
e mandamento di nos propio 
mensahe, sino tambe e ricibi- 
mento di e mensahe di e otro 
persona.” 

Comunicacion 

Segun sr. Refunjol, E for- 
manan cu nos ta comunica 
cu otro tambe ta cambian- 
do. Tecnologia moderno di 
comunicacion ta duna nos 
e posibilidad pa por comu- 
nica masha lihe mes cu otro. 
Cu conoci nan y tambe cu 
desconocinan. Esaki por 
trece hende mas cerca otro. 
“Nos ta topa atrobe cu ami- 
gonan di antes y nos ta cera 
conoci cu amistadnan nobo.” 
Esaki ta brinda e posibilidad 
pa extende nos mensahe am- 
pliamente y pa reacciona rap- 


idamente riba un mensahe 
di otronan. Pero e peliger ta 
existi cu nos ta sconde tras 
di nos pantaya, cu nos no ta 
mira otro den wowo mas of 
cu nos no ta papia cu otro 
mas. Y cu den e anonimidad 
ey nos no ta observa e sole- 
dad di e otro persona mas of 
cu nos ta lubida cu nos por 
ofende of lastima e otro per- 
sona cu nos expresionnan of 
cu nos por causa daño na nan. 

E otro persona, kende via 
computer, telefon of tablet, 
diripiente ta crusa den nos 
caminda y cu di e forma ey 
a bira nos prohimo. Final- 
isando e discurso sr. Refun- 
jol a bisa: “Nos mester sigui 
realisa con nos palabranan y 
nos echonan ta conmove e 
otro persona. Durante Pasco 
di Nacemento ta briya riba 
nos mundo, e luz di amor cu 
ta uni nos cu nos prohimo 
nan.’Q 



A aumenta estado 
di alerta: 

Asistencia 
militar Hulandes 
pa vigila prizon 
Corsou 

WILLEMSTAD (RET 
Karibense) - Estado di 
alerta a aumenta cerca 
prizon SDKK na Koraal 
Specht. Tres unidad di 
Koninklij ke Landmacht 
paden y pafo di e prizon 
ta vigila e compleho. 

Ta minister di Husticia 
di Corsou a pidi e asisten- 
cia militar fuerte aki y via 
gobernador a manda e peti- 
cion Den Haag. Den Haag a 
concede e asistencia, y mes 
ora a revoca tur verlof di 
Pasco riba e isla. No a duna 
motibo pakico mester a manda trupa. Tur 
servicio relata, di Ministerio Publico, Cu- 
erpo di polis di Corsou te na vocero di min- 
isterio di Defensa ta bisa cu nan no ta haci 
niun declaracion. 

A cera e camindanan pa SDKK, bishitante 
no por pasa. E militarnan ta arma pisa cu 
jack anti bala y muts cu ta tapa henter cabes, 


laga wowo so liber, pa no reconoce nan. 
Tin un helicopter para standby riba tereno 
di e prizon. 

Dialuna pasa a tene razzianan grandi den 
prizon SDKK despues cu un plan pa un 
huymento a lek. Maneho di e prizon a 
rista tur cel y a haya entre otro telefon ce- 
lular, droga, steroide anabol, arma traha 
eyden mes y den dos cel a zaag parti di e 
tralienan. □ 

Ahata: 

2014 tabata un aña hopi bon, entrada a subi cu 20% 


ORANJESTAD - Aru- 
ba Hotel and Tourism 
Association (Ahata) ta 
contento cu e aña cu 
a pasa cu 20 porciento 
mas entrada cu 2013. 
Esaki director James 
Hepple ta bisa refle- 
hando riba 2014. 



mira e trendo, cu ta mustra 
crecemento inmenso den e 
cantidad di bishitante pero 
si mira e placa cu ta wordo 
gasta, birando menos. 

Ocupacion di camber 

Normal ta cera e aña cu 80% 
averahe di camber yen, awor 
esaki a logra full e aña cual ta 
basta bon, segun sr. Hepple. 
Pero locual ta mas impor- 
tante e ta splica ta cu e prijs di 
cambernan a subi, resultando 
den entrada mas halto. Ta 
spera cu ta continua mescos 
den 2015. 


1 miyon turista 

E di un miyon turista ta un 
gran logro pa Aruba segun 
sr. Hepple. Pasobra pa basta 
aña Aruba a conoce 800 mil 
bishitante of 900 mil bishi- 
tante. Aña pasa Aruba a con- 
oce 970 mil bishitante. 

“Nos tabata sa durante aña cu 
nos lo yega e cifra di 1 miyon, 
pero no tabata cla ki dia esaki 
lo sosode. Ora a yega decem- 
ber a ripara cu e ta den fmal 
di december.” Sr. Hepple a 
sigui bisa cu e momento ta 


Sr. Hepple no ta kere 
cu e aumento lo ta me- 
sun fuerte den 2015, pa 
motibo di algun cos cu a 
sosode e aña aki, cu lo no 
sosode otro aña. Pero si lo 
percura pa aumento di en- 
tre 8 pa 10%. 

“A acorda cu gobierno, cu 
pa e proximo 4 añanan, 
lo purba aumenta e ci- 
fra di entrada cu ta bin di 
cambernan cu 9% anual- 
mente.” Esaki ta un di e 
metanan principal cu Ahata 
tabatin pa basta tempo. 


E demanda t’ey y e hotelnan 
ta bayendo bon, sr. Hepple a 
bisa. “Un di problemanan cu 
Ahata ta adresando ta, con pa 
trece e bishitante cu ta gasta 
mas. “Continuando riba e 
crisis fmanciero cu a experi- 
encia 5 a 6 aña pasa, tur hen- 
de a bira mas consciente riba 
e balor di placa. Nan a bira 
mas cauteloso riba con nan 
ta gasta nan placa.” Segun sr. 
Hepple mundialmente por 


“Mi ta kere esaki ta 
pa motibo cu hopi 
huesped ta compronde 
pakico e ta wordo haci, 
cual ta pa mehora e 
medio ambiente. Algo 
cu nos lo kier mira ta 
declaracion oficial di 
gobierno, di unda e placa ta 
bay exactamente.” 

Cu esaki sr. Hepple kiermen 
cu e lo kier mira exactamente 
na cua programa e fon- 
donan ta bay, pa motibo cu 
huespednan ta puntra esaki 
hopi biaha. 


Impuesto riba camber ta 
9.5%, cual ta un porcen- 
tahe net mey mey di otro 
destinacionnan di turismo 
den region, pues esaki no a 
afecta e huespednan, segun e 
director. □ 


grandi pa Aruba, paso- 
bra e ta bisa cu tin un 
demanda creciente pa 
Aruba y ta mustra con- 
fiansa den locual Aruba 
tin pa ofrece. 

Impuesto hotel y 
auto di huur 

Na 2013 a introduci 
un impuesto pa turista 
pa cu medio ambiente. 
Segun sr. Hepple, e no 
a mira cu esaki a afecta 
e sector. 


Pa sector turismo: 

Siguridad ta keda un punto importante pa 2015 


ORANJESTAD - Den 
2015 Aruba lo conoce me- 
horacion di siguridad den 
areanan turistico. Sinem- 
bargo, siguridad ta keda 
un punto importante pa 
e producto turistico cu ta 
wordo ofreci. 

Esaki director di Ahata, James 
Hepple ta indica pa otro aña 
“E producto y servicio ta 
mustra bon, pero semper por 
mehora un caminda. Hende 
no mester bin Aruba, nan ta 
scoge pa bin Aruba, conse- 
cuentemente bo mester of- 
rece e miho semper. 

Ora nan bay nan pais nan lo 
conta tur hende di nan ex- 
periencia, bon of malo.” Tin 
diferente factor cu tin in- 
fluencia ariba e cantidad di 
bishitante cu Aruba ta ricibi, 
compara cu otro paisnan den 
cercania, e ta splica. 

E competencia ta keda bira 


mas fuerte y sabi, segun e di- 
rector di Ahata. 

Semper bo mester trece e 
miho cu bo tin dilanti pa pro- 
vee e experiencia cu e turista 
ta busca, y pa e balor cu e ta 
busca. Siguridad ta critico 
den e area aki, e ta bisa. 

Calidad di turismo 

E hecho cu e sistema di ca- 
mara lo wordo implementa 
otro aña, lo yuda hopi cu es- 
aki. “Aruba no ta un caminda 
barata pa haci negoshi. 

Semper nos ta keda purba 
mehora e calidad di producto 
pa trece e calidad di turista cu 
nos kier. 

Otro aña nos ta spera cu e 
caida di prijs di petroleo lo 
tin un caida di prijs di ticket 
pa bula bin Aruba, pasobra 
ultimo a mira prijsnan hopi 
halto di ticket.” 


Desapunta 

Pa cumpli cu e calidad di 
producto cu ta wordo ofreci 
na bishitante, y pa mantene e 
demanda halto, Ahata ta traha 
riba mehoracion continuo di 
siguridad, sr. Hepple ta bisa. 

“Tin un organisacion cu 
yama The Aruba Hospitality 
and Tourism Foundation. Y 
e placa cu ta bay na e funda- 
cion ey ta pa pone e programa 
di siguridad na ordo pa local y 
turista ta mas sigur. 

Mas polis 

E acuerdo cu a yega cu min- 
ister di Husticia 2 aña pasa 
ta, cu lo tin un aumento di 
presencia di polis den e area 
di Palm Beach te Divi hotel y 
tambe den centro di Oranjes- 
tad, segun sr. Hepple. 

“Full e idea tras di esaki ta cu 
polis ta aumenta su personal 
y e fundacion ta duna nan e 


recursonan pa opera. 

E fundacion a cumpra pick- 
up, radio, boto pa polis, actu- 
almente ta cumprando algun 
waverunner pa yuda polis cu- 
bri e area di beach, bais tambe 
a wordo cumpra y mas ekipo 
cu ta yuda e trabou cu polis 
a haci.” 

Cu tur esaki, e presencia di 
polis a aumenta substancial- 
mente den e area di Palm 
Beach. “Nos sa cu ainda tin 
mas trabou pa haci. 

Lamenta 

E hotelnan tambe ta meho- 
rando nan siguridad den nan 
parkeerplaats pa minimalisa e 
cantidad di kiebro den auto”, 
sr. Hepple a indica. 

“E siguridad ta un problema, 
nos ta desapunta riba con lar- 
go e ta tuma pa e beach policy 
(maneho di beach) wordo 
concretisa.”Q 

Castigo di 2 aña pa homber cu 
a maltrata su mama severamente 


ORANJESTAD - Giovan- 
ni Kock, ta wordo haya 
culpabel di a purba 
maltrata su mama severa- 
mente. Asina Hues a bisa 
den su sentencia den e 
caso penal cu Ministerio 
Publico a cuminsa contra 
Kock. 

Hues a bisa cu e ta haya le- 
galmente proba cu riba 14 
y 15 april 2014, Kock a haci 
su mes culpabel di intento 
di maltrato severo contra su 
mama. Tambe Hues ta haya 
Kock culpabel di violacion 
di ley di arma. E tabatin dos 
arma di candela cun’e. Ade- 
mas e tabatin marihuana y 
cocaina. 

Maltrata mama 

Hues a bisa cu pa cu e castigo 
e ta tene cuenta cu Kock a 
kere cu door di reglamento di 
cuenta di droga el a actua rabia 
y dal su mama diferente biaha 
cu mokete na cara y despues 
a dal e cara di e mama contra 
e stuur di auto. Hues a bisa 
cu door di problema mental 
Kock a haci esaki. 


Hues a bisa cu e ta tuma Kock 
na malo pa a actua asina con- 
tra su mama. E forma di actua 
di Kock na opinion di Hues 
a causa sentido di insiguridad 
pa cu su mama. Ademas Kock 
tabatin armanan di candela y 
bala. Na opinion di Hues, 
door di tin armanan, Kock a 
causa sentido di insiguridad 
den comunidad. Ademas e 
tabatin droga den su poder. 
Hues ta kere cu Kock a haya e 
droga for di otro pa tin e can- 
tidad aki den su poder. 

Sospechoso ta paranoico 

Hues a sigui bisa cu e ta tene 
cuenta cu recien Kock no 
a cay cera pa algo similar. 
Tambe el a tene cuenta cu 
e rapport di psychiater cu ta 
mustra cu Kock tabata para- 
noico y door di esey Kock no 
ta completamente responsa- 
bel pa su actonan. Hues a bisa 
cu Fiscal a pidi pa ademas di 
2 aña di prizon pa pone Kock 
na disposicion di Gobierno 
pa asina haya tratamento ob- 
ligatorio. 

Hues a bisa cu e no ta mira 
motibonan di peso pa pone 


Kock na disposicion di Go- 
bierno. E1 a mustra cu ta dos 
biaha den pasado, Kock taba- 
ta cera pa otro delitonan cu 
ta diferente pa loke e ta cera 
awor. Na opinion di Hues, 
no por saca afo cu ta e mesun 
problema mental lo a causa 
e delitonan anterior. Hues a 
sigui bisa cu ta un hecho cu 
Kock su problema mental ta 
motibo di preocupacion pa 
ripiticion, pero Hues ta kere 
den castigo combina y bou 
supervision severo. 

Castigo 

Hues a condena Kock na 3 
aña di prizon di cual 1 aña 
ta condicional cu un tempo 
di prueba di 4 aña. Cu esaki 
Hues ta pone hopi presion 
riba Kock pa e comporta su 
mes sino e lo bay 1 aña cera. 
Ademas Hues a ordena pa 
Kock cay bou guia di Reclas- 
sering durante e periodo di 
prueba. Hues a bisa tambe 
cu si Reclassering ta haya cu 
Kock lo mester haya trata- 
mento den un institucion of 
no, Kock lo mester haci esaki 
tambe. Pa loke ta e armanan 
di candela y e droga, Hues 



a bisa cu esakinan lo mester 
wordo destrui. 

Por a nota cu Kock a keda 
masha trankil sinta ta scucha 


su sentencia. Como medida 
di siguridad, e tabatin su dos 
mannan den boei. Despues 
di e sentencia, el a bisa cu el 
a compronde y a lanta bay.Q 


Pa reconsidera normanan di admision 

Minister ta haci un otro apelacion riba Colegio Arubano 



ORANJESTAD - Te ai- 
nda Colegio Arubano no 
a revoca e exigencianan 
mas stricto pe aña esco- 
lar nobo pa studiantenan 
di Mavo cu kier sigui 
educacion riba nivel di 
Havo. 

Den siman minister di 
Enseñansa a informa den 
dos relato largo cu e comis- 
ion cu mester investiga e 
problema di conexion di 
Mavo pa Havo y bin cu re- 
comendacionnan, a entrega 
su rapport final. E rapport 
tabata cla den concepto y 
un di e recomendacionnan 
tabata e Summer School 
cu e aña aki a cuminsa den 
periodo di vakantie grandi. 
Studiantenan di mavo por a 
sigui les den e vakantie den 
cierto vaknan. Segun Colegio 
y e ministerio di Enseñansa 
esaki a duna su fruta. Pero 
esaki no a trece e solucion ai- 
nda pe problema di exigencia 
mas stricto. Y pa soluciona e 
diferencia di opinion riba e 
asunto aki entre e minister y 
Colegio. 

Momento cu Colegio a in- 
dica cu a hala e fecha di in- 


troduccion, pues otro aña si 
lo introduci e exigencianan 
mas stricto cu tabata planea 
pa 2014/2015, e minister no 
a reaccion mucho contento. 
Esaki pasobra e rapport fmal 
di e comision no tabata cla y 
Colegio a dicidi di sigui su 
caminda sin warda e reco- 
mendacionnan. Hasta a pa- 
pia di busca conseho legal pa 
si mester por lanta un caso. 
Pero awor ta ripara cu e min- 
ister no a opta pa bay e ca- 
minda aki mas awor y ta haci 


un apelacion di nobo riba 
Colegio Arubano awor cu e 
rapport ta cla. 

Minister ta informa cu si- 
man pasa a sinta hunto cu tur 
e miembronan di comision, 
incluyendo representantenan 
di Colegio Arubano mes, “pa 
discuti tur e puntonan, pa- 
kico y dicon y detayenan pa 
un miho transicion di studi- 
antenan cu a caba Mavo pa 
drenta y ta exitoso na Havo.” 
“E discusion rond di e presta- 


bisa. 


cion di studian- 
tenan cu ta gradua 
di Mavo y drenta 
Havo ta andando 
pa hopi aña caba. 
Mi kier mira solu- 
cionnan real. Esa- 
ki ta bal tanto pa e 
graduado di Mavo 

- pa e tin un opor- 
tunidad husto pa 
realisa su deseo pa 
bay Havo y sigui 
pa enseñansa su- 
perior, como pa 
Colegio Arubano 

- pa e scol keda 
satisfecho cu e 
prestacion y exito 
di e studiante,” 
asina e minister ta 


Cambio 

Den e rapport tin recomen- 
dacionnan cu ta indica cu 
mester cambio den e educa- 
cion di Mavo Y Havo. Esaki 
ta cambionan segun e minis- 
ter cu ta tuma tempo y cu no 
tur cos lo keda realisa prome 
cu e proximo aña escolar. 
E mandatario ta bisa tambe 
cu proximamente lo manda 
un carta pa tur directiva di 
scol envolvi cu decisionnan 


di parti di su ministerio basa 
riba e recomendacionnan di 
e comision. E lo puntra pa 
nan pensamento y si nan ta 
acepta e rapport y e recomen- 
dacionnan. 

San Nicolas 

E mandatario a splica tambe 
cu Colegio San Nicolas, cual 
ta resorta bao di Dienst Pub- 
lieke Scholen, no a hisa nan 
normanan di admision y cu 
probablemente hopi grad- 
uado di Mavo lo scoge pa bay 
scol p’ariba, pero cu un dis- 
tribucion mas sano entre e 
dos scolnan ta deseabel. 

“E pueblo pagado di belasting, 
for di cual fondonan ta bay pa 
draai e scol ta spera esaki di 
e scol, nan ta bisa cu esaki ta 
tarea di e scol, pues pa traha 
no solamente cu e hobennan 
cu ta bon, pero tambe cu es- 
unnan cu mester un tiki mas 
ayudo”, el a agrega. Minister 
Hooyboer-Winklaar a pidi pa 
Colegio Arubano “ta e dokter 
cu ta traha cu tur pashent; cu 
hopi pasion y dedicacion, mi 
ta sigur cu tin amplio di dje 
na Colegio Arubano. Nos 
lo kier ta sigur cu e porta ey 
no ta cera pa studiantenan di 
Mavo.’Q 

E aña aki Conteo Oficial di Ora di Fin di Aña 



na Aruba ta cumpli 25 aña 


ORANJESTAD - 
Manera a bira un 
tradicion y cus- 
tumber di tur fin di 
aña, ta tuma luga 
e conteo oficial di 
ora di fin di aña, 
bou direccion gen- 
eral di sr. Marcos 
Bislip director di e 
centro di observa- 
cion Atsoc Aruba 
Time & Space Ob- 
servation Center y 
AT&DWG. 

Tanto Atsoc, 

AT&DWG y sr. Bis- 
ii P ta esunnan ofi- 
cialmente encarga pa 
duna e conteo oficial 
di ora di fin di Aña 
como tambe e ora 
exacto aki na Aruba. 

E Aña aki e conteo 
oficial ta cumpli 25 
aña cu e ta wordo haci ofi- 
cialmente aki na Aruba y bou 
direccion di sr. Bislip kende 
ta responsabel pa e conteo for 
di su inicio te cu na su final. 

Inicio 

E conteo oficial a inicia dialu- 
na dia 16 di december 2014 
pa 6or di atardi na Aruba y 
a wordo transmiti pa G FM 
99.9 Galactica pa 6or di atardi 
den e programa di “Memo- 


nes . 

Radio emisoranan por bai 
encadena cu e centro di ob- 
servacion Atsoc y e conteo 
oficial como tambe radionan 
den exterior. 

Dia 27 di december, e Con- 
teo Oficial di Ora di Fin di 
Aña ta yega na e ultimo 100 
ora di aña pa 7or di anochi. 

Dia 31 di december pa 6or 


di mainta, ta inicia cu e con- 
teo di e prome pais nan na 
mundo cu ta drenta aña nobo 


Fase 4 di e conteo: 
Pa llor di anochi 
ta inicia cu e ulti- 
mo conteo di e ul- 
timo 59 minuut y 
59 seconde prome 
cu aña bieuw ter- 
mina. Sr. Bislip ta 
pasa e conteo cu a 
inicia dia 16 di de- 
cember na G FM 
99.9 Galactica pa 
sr. Roberto Geer- 
man pa llor di 
anochi di Dia 31 
di december pa 
asina sr. Geerman 
haci e conteo di e 
ultimo 59 min y 
59 seconde di aña 
sr. Geerman ta 
haci e conteo di e 
ultimo 59 min y 
59 seconde na ra- 
dio pa 36 Aña con- 
secutivo cerando y 
habriendo aña na radio como 
e unico locutor y presentador 


luga na Aruba. 

Na Atsoc e conteo oficial di 
ora di fm di aña ta wordo haci 
for di Aña 1999 te cu awe na 
Aña 2014 na unda tin ho- 
loshinan special esta e “atom- 
ic clock” y tambe counternan 
mas sofestica na Aruba instala 
pa asina haci e conteo cu pre- 
cision. 

Historia conteo fin di aña 

Na 1990 Aruba ta conoce su 
conteo oficial di fm di aña ora 
cu esaki a keda oficialmente 
registra y documenta. E con- 
teo ta conoce un inicio y un 
fmal oficial conta for di 100 
Ora 59 min 59 seconde. Dia 
27 di december te cu ora nos 
yega 12or di mei anochi pa 
cambia di aña dia 1 di januari 
aña nobo. Tabata na aña 1999 
cu e centro di observacion 
Atsoc a cuminsa funciona 
y dia 27 di december 1999 
Atsoc hunto cu sr. Bislip ta 


ARUBA 


HOLIDAYINN RESORT ARUBAAN 
AFFILIATE OF THE 

INTERCONTINENTAL HOTELS GROUP 
SEEKS APPLICANTS FOR THE 
FOLLOWING POSITIONS: 


FRONT OFFICE 
Front Office Supervisor 
Pre-vacation Planner/Concierge 
Telephone Operator Supervisor 

KITCHEN 
Round Cook 
Second Cook 
Cookhelper 


If you are interested, please apply by e-mailing 
your resume to hirahr.applications@ihg.com or apply 
in person at the Human Resources Department 
between 8:00 a.m. - 4:00 p.m. 


te cu 12or di mei anochi te 
ora drenta aña nobo aki na 
Aruba. Durante henter dia e 
conteo di ora y di e paisnan 
na mundo ta bai den aire na 
tur radio na Aruba. 

E conteo di Hulanda pa 7or 
di anochi di dia 31 di decem- 
ber na Aruba y na Hulanda 
aña Nobo tambe ta parti di e 
conteo oficial di fm di aña di 
Aruba AOCT pa cual tambe 
ta cumpli 25 aña cu e ta wor- 
do conta pa sr. Bislip di den 
e Hot 100 di Canal 90 hunto 
cu sr. Ivo Yanes. 

Conteo Galactica FM 


di programa di fm di aña na 
radio na Aruba. 

Conteo Cool FM 

Mientras cu na Cool FM DJ 
101 y sr. Bislip ta haci e con- 
teo for di 6or di mainta di e 
paisnan na mundo cu a dren- 
ta aña nobo y tambe contan- 
do e ultimo oranan na Aruba. 

Pa llor di anochi di dia 31 di 
december sr. Bislip ta haci e 
conteo di e ultimo seconde- 
nan di aña bieu pa drenta aña 
nobo na Aruba y bibo for di 
pafo di e centro di observa- 
cion Atsoc na unda e conteo 
oficial di fm di aña ta tuma 


tuma e conteo over. 

Asina for di aña 1999 te cu na 
aña 2005 e conteo oficial di 
fm di aña a wordo conta for 
di 100 Ora 59 min y 59 sec- 
onde dia 27 di december te 
cu Dia 1 di januari di e Aña 
Nobo. 

Mientras cu for di Aña 2005 
te cu awe na aña 2014 e con- 
teo a conoce un cambio nobo 
esta cu nos ta cuminsa cu e 
conteo di fm di aña na 365 
ora y 59 min 59 seconde di e 
aña bieu esta ariba dia 16 di 
december pa 6or di atardi y ta 
termina dia 1 di januari di e 
aña Nobo. □ 

Awe bendemento di klapchi ta cuminsa 

Abuso di alcohol ta un causa 
di personanan lesiona cu klapchi 


* 


cu ta bende mester cumpli cu 
ne. 

E aña aki tin un total di 23 
pa 24 container di klapchi, y 
un total di 94 sitio di benta 
di klapchi. E aña aki tin mas 
cu aña pasa, el a subi cu 16 
mas.Q 


ORANJESTAD - Awe 
benta di klapchi ta cum- 
insa oficialmente te cu dia 
31. E orario di bendemen- 
to di klapchi -segun Ley - 
ta stipula for di hisamento 
di solo te cu 9or di anochi. 
Esun cu wordo haya ta 
bende klapchi despues di 
9or, lo bay tin consecuen- 
cia pe. 

Prevencion di incidente cu 
klapchi Sr. Frido Dirksz di 
Departamento di Prevencion 
di Brandweer y miembro di 
Comision di Hapchi a referi 
na e medida di prevencion 
cu mester tene cuenta cu ne. 
Mayoria di accidente cu ta 
sosode durante manipulacion 
di klapchi ta debi na falta di 
prevencion. 

E ta haya cu nos hendenan a 
bira mas consciente ya cu e 
casonan di accidente a baha 
drasticamente durante e ul- 
timo añanan. Antes e cifra ta- 
bata ariba 10 y pico; y despues 
a cuminsa baha na 8 y aña 
pasa a wordo registra 4 caso di 
persona lesiona cu klapchi, y 
nan tabata incidentenan leve. 

No flyer 

Departamento di Salubridad 
Publico ta esun encarga di 
traha un foyeto caminda ta 
para e medidanan di pre- 
vencion pa evita incidente cu 
klapchi. E aña aki nan no a 
publica e foyeto aki. Sinem- 
bargo nan ta realisando pro- 
grama di conscientisacion 
den medionan di comunica- 
cion riba con pa evita e ries- 
gonan ora di tiramento di 
klapchinan. 

Nan tin ainda algun flyernan 
bieu cu a resta di añanan pasa 
cu no a perde vigencia. Ade- 
mas tin e posternan cu mes- 
ter wordo poni den cada luga 
di benta di klapchi, unda ta 
para cu ta rotundamente pro- 
hibi pa hende huma den e si- 


tio aki. 

Durante e dos ultimo añanan 
e foyeto aki no a wordo traha, 
pero sr. Dirksz a compronde 
cu pa proximo aña lo bin un 
material informativo of foy- 
eto nobo. 

Advertencia 

Sr. Dirksz a bisa cu ora bo ta 
cumpra un klapchi bo mes- 
ter tene cuenta cu e edad di 
e mucha cu ta wordo tira. Y 
na momento cu e mucha ta 
haci uzo di dje, esaki mester 
sosode bou supervision di e 
mayor. 

Otro factor cu ta hunga un 
rol relaciona cu casonan di 
persona lesiona cu klapchi ta 
e abuso di alcohol. E ta bisa cu 
un persona bou di influencia 
di alcohol ta core un peliger 
grandi ora cu ta manipula cu 
klapchi, ya cu su reaccion no 
ta asina lihe. 

Ademas e ta conseha pa tur 
hende prome cu ta haci uzo 
di klapchi mester lesa e label 
tocante e tipo di klapchi y 
su uzo, specialmente con bo 
mester cendele. “E falta di 
atencion aki por tin conse- 
cuencia cu bo por comete er- 
ornan humano,” dr. Dirksz 
a declara na Bon Dia Aruba. 

Mas control 

E1 a bisa cu pa evita cu e indice 
di casonan di persona lesiona 
cu klapchi ta aumenta, desde 
2011 Comision di Klapchi a 
bin cu reglanan mas stricto; 
y a base di un “vuurwerk- 
besluit”, tur regla ta stipula pa 
tur departamento encarga cu 
e control. 

Nan ta reglanan cu e importa- 
do y bendedonan mester tene 
na cuenta. Sr. Dirksz a bisa cu 
cada departamento -DOW, 
DTI, Polis y Brandweer- ta 
realisa un trabou specifico ora 
di bay haci control cu e luga 

Cyber atake: vulnerabilidad y rentabilidad 



ORANJESTAD - Ultimo 
suceso cu a pasa cu em- 
presa Sony unda e datonan 
personal di mas cu 15 mil 
hende a keda descubri, ta 
pone nos pensa, con vul- 
nerabel esunnan cu tin un 
website o te hasta un sim- 
pel e-mail, ta. 

E cyber atake aki por tabata 
un simpel ehercicio di train- 
mento pero cu un obhetivo 
mas grandi pa interferi den 


e red di comunicacion y di 
distribucion di energia di 
paisnan rival? Nos no sa es- 
aki, pero mes cos cu ta asina 
facil uni miyon di hende cu 


un simpel clic, asina mes 
tur hende ta den peliger di 
menasa dor di e revolucion 
cibernetico. 

Atake cibernetico 

Den ultimo añanan nos tabata 
testigo di crecemento di atake 
cibernetico rond mundo y 
te hasta den paisnan chikito 
manera Monaco e atakenan 
aki a subi den 670% . Segun 
Intecom, na Latino America, 
e situacion no ta diferente di 


resto di mundo, e estadistica 
nan ta bisa tur cos: Na 2009 
e cantidad di atakenan den e 
region aki tabata mas of me- 
nos 50 mil, na 2010 tabata tin 


casi dos miyon di intento y 
asina e cifranan ta keda subi, 
aworaki tin un crecemento di 
490% den e cantidad di atak- 
enan cibernetico. 

E motibo principal pa kico 
e crecemento aki ta asina 
grandi ta pasobra el a bira 
un negoshi rentabel, pues e 
delincuente nan aki ta haya 
nan mes atrai pa infecta mas 
cantidad posibel, E motibo ta 
placa y ta un motivacion asina 
grandi cu te profesional nan 
di campo di informatica cu 
a studia cinco of mas aña, ta 
“traha” full time den e crea- 
cion di “malware”. 

Si un persona ta ser ataca 
ciberneticamente, e implica- 
cion riba e dato personal cu 
por wordo horta of cu e com- 
puter personal sea ataca, no ta 
asina grandi. Pero si e atake ta 
bira uno masivo riba empre- 
sanan of tocante e siguridad 
nacional e ora ey si ta bira un 
situacion grave. 

Secretonan di estado, transac- 
cion fmanciero ta den web y a 
pesar cu cada biaha ta wordo 
crea mas y mas herment pa 
proteha e informacion, mas 
hende ta den banda scur pur- 
bando di haya manera di haci 
malo te hasta servicionan pa 


ataca of blokia un web site 
ta wordo ofreci den internet 
mes, algo masha contradicto- 
rio. 

Cyber-negoshi 

Antes e atakenan tabata wor- 
do haci di un manera directo: 
tabata tin un criminal, un 
victima y un virus cual ta- 
bata ataca e victima y duna e 
criminal tur informacion. E 
mesun hacker despues tabata 
uza tur e informacion aki pa 
yega na e cuentanan bancario 
di e victima. 

Awendia e situacion a cam- 
bia y a wordo crea henter un 
eco sistema diferente pasobra 
ta mas facil pa haya sa kico a 
wordo haci cu e placa horta. 
E sistema nobo di crimen aki 
ta hopi mas compleho pero 
tambe ta duna mas placa. Tin 
mas of menos seis protagoni- 
sta cu ta participa den e pro- 
ceso aki: 

1. Esun cu ta crea e “mal- 
ware” Nan ta programa e 
code peligroso y nan ta bende 
na e criminal nan cibernetico. 

2. Criminal cibernetico: Es 
nan cu ta manda e atake pero 
casi no ta uza e datonan obte- 
ni di manera directo pero nan 
ta ofrece na e re-seller. Nan 
ta cumpra un botnet of un 
foolkit y ta pone traha. Cu in- 
version nan hopi chikito por 
logra ganashinan grandi. Por 
ehemplo: Un criminal ciber- 
netico cu un inversion di 150 
dollar cu ta e prijs di un mal- 
ware por logra un ganashi di 
887 dollar pa cada usuario. 
Si tin na cuenta cu un bot- 
net chikito ta wordo integra 
pa 6 mil computers infecta, e 
cyber criminal por logra den 
menos cu 15 dia mas di cinco 
miyon dollar. 

3. Re-sellers: Ta dedica 
nan mes ta bende tur sorto di 


informacion fmanciero hor- 
ta, loke nan ta obtene ta pasa 
pa e “mula” pa laba e placa. 

4. Intermediario: E ta 
un fenomeno cu ta garando 
forsa mas tanto na America 
Latina unda tin re-sellers 
fraudulento cu ta horta e otro 
criminal dor di pone den web 
site clandestino numbernan 
di credit cards y password 
di acceso na diferente banco 
cu realmente no tin validez 
despues cu a wordo paga. Y 
den e Eco-sistema aki a apa- 
rece e intemediario: ta e per- 
sona cu ta “garantisa” e trans- 
accion den tur dos banda y cu 
esaki tambe a surgi e lista di 
“cumprado” y “verificado” 
di confianza. 

5. “Mula” Ta wordo uza 
pa e cyber criminal pa laba e 
placa cu a wordo horta paso- 
bra si no ta asina ta hopi facil 
sigui e caminda unda e placa 
aki ta bay. Ta hende “natu- 
ral” gewoon cu ta ricibi den 
nan cuenta bancario cierto 
cantidad di placa despues nan 
ta lante y nan ta pone den un 
banco den paisnan cu no tin 
un infrastructura sofistica pa 
detecta un movemento ban- 
cario ilegal. 

E mula tambe por ta presona 
doño di tienda cu ta bende 
cosnan barata cu a wordo 
cumpra cu placa horta ciber- 
neticamente. 

6. Victima: Nan no tin 
cuidao pa preveni (anti-vi- 
rus) y ta navega riba web sin 
paga mucho tino di kico nan 
ta habri of e seguridad di e 
web site cu nan ta bishita. 

E atakenan ta crece masha 
lihe mes, pasobra e hende no 
ta informa riba e manera ad- 
ecuado di con pa proteha nan 
datonan, navega di manera 
sigur of e importancia di pro- 
teha cu un bon anti-virus.Q 

Avion AWWA Sky Whale, mas grandi di mundo 



ORANJESTAD - Avion 
AWWA Sky Whale, un 
diseño di e Spaño Os- 
car Vinals por cambia e 
mundo di biahe. Cu tem- 
po avionnan a bira mas 
grandi, e Airbus A380 cu 
actualmente ta e avion 
mas grandi di mundo por 
perde su trono si AWWA 
Sky Whale cuminsa bula. 

Wak un Airbus A380 por crea 
emocion hopi grandi. E avion 
gigantesco aki, cu tin 2 piso 
ta wanta 500 entre 850 pasa- 
hero. Esaki ta depende di cu- 
anto espacio ta wordo duna 
na e clase medio y cuanto tin 
cu lo paga prijsnan mas halto 
pa espacio extra. 

Pero e A380 ta bira chikito si 
e Sky Whale cuminsa bula. 
Cu tres piso pa pasahero, e 
Sky Whale parce un mes- 
cla entre un pisca tropical y 
un raket espacial.E diseño 
aki por cambia e mundo di 
biahe ya cu mas grandi kier- 
men mas miho den mundo 
aereo. E jetnan jumbo, cu ta 
caracterisa pa e Boeing 707, 
a cuminsa hiba mas pasahero 
den un manera mas rapido y 
efectivo. Ora e Boeing 707 
a cuminsa bula e tabata ki- 
ermen mas pasahero den un 
vuelo pues pasashi nan mas 
barata. 

Structura inteligente 

Segun sr. Vinal, bula cu e 
Sky Whale lo ta manera bula 
den bo asiento di cinema. 
Disfrutando di locual ta pasa 
rond, scuchando e aire pero 
sintiendo sigur den un avion 
cu ta grandi cu un structura 
inteligente. 

E diseño por uza tecnologia 
avansa manera halanan cu ta 
drecha nan mes,un motor cu 
ta haci e subida di avion uno 
casi completamente vertical 
y un impulso cu hybrid.sr. 
Vinal ta subraya cu e motor 
y baterianan ta haya forsa di e 
turbinanan den e halanan. E 
ta un dinamismo cu ta high 
- speed y poderoso. E diseño 
tambe ta cambia e direccion 
di biento pa por cuminsa e 
motor pero tambe pa asina 


por tin miho control y reduci 
turbulencia rond di e avion. 
Segun sr. Vinal, ningun di e 
tecnologia nan aki ta wordo 
uza actualmente den riba 
scalanan hopi grandi, pero tur 
ta posibel. Sr. Vinal ta subra- 
ya cu e la haci esaki paso e tin 
un pasion pa mundo aereo, 
tecnologia y evolucion. E lo 
kier colabora cu su vision pa 
locual ta trata esakinan. 
(fuente: BBC) 

Añanan di estudio 

Por ta un vision di un hen- 
de cu no ta den e industria 
di mundo aereo, cu no tin 
niun idea di con den berdad 
e mester ta. Ta locual mester 
pa causa un revolucion den e 
mundo di diseño di avion. 
Segun sr. Vinals, e la haci 
añanan largo di estudio. Es- 
aki ta un esfuerso cu hen- 
denan den e mundo aereo ta 
aprecia hopi. “Akinan ta unda 
concepto ta drenta,” Micheal 
Jump, cu ta un ingeniero 
den e mundo aereo ta bisa. 
E ta hende cu ta desafia nan 
imaginacion. 

E ta pa duna e comunidad di 
ingenieria un oportunidad 
pa bisa “E ta un bon idea ban 
purba of e no ta un bon idea 
y esaki ta dicon.” Sr. Jump ta 
bisa cu tin 3 factor hopi im- 
portante pa tuma na cuenta 
ora ta trata di diseño aereo. 

Esaki yama “Breguet Range 
Equation,” nan ta uza esaki 
pa calcula eficiencia. Con 
eficiente e motor ta, kico ta 
su dinamismo aereo y cual 
ta e eficiencia di e structura 
of miho bisa cuanto placa e 
avion lo trece aden. 

Bula lihe 

Generalmente, un aerolinea 
kier bula mas leu posibel cu e 
cantidad mas grandi di hende 
posibel uzando e menos gas- 
olin posibel. Si por combina 
e tres nan aki, tin un miho 
diseño di avion.E mayoria di 
avionnan a hunga cu e idea 
aki un poco pero e keda fiel 
na diseñonan di avion cu a 
wordo purba y ta confia caba. 
“E bon di e Boeing y e Airbus 



ta cu nan tin hopi experiencia 
den traha avion nan cu parce 
un tubo cu dos hala. Ora e ta 
yega na traha avionnan nobo, 
e ta solamente natural cu 
nan kier modernisa y no haci 
un revolucion.” Sr. Jump ta 
bisa.E forma di un tubo ta un 
manera hopi structura y efi- 
ciente pa wanta presion, cu ta 
algo cu avionnan mester por 
haci pa mantene un presion 
di aire pa pasaheronan ora 
nan ta bula halto. □ 

Comunidad ta uni pa yuda famia Geerman 






ORANJESTAD - Ora cu e 
noticia a drenta cu famia 
Geerman a perde tur cos 
den candela di cas riba 
bispo di Pasco, comuni- 
dad a uni mesora pa duna 
un man. Bon Dia Aruba 
tambe ta yuda extra paso- 
bra un di e victimanan ta 
un colega di nos, Rozelka 
Geerman. 

Den tempo di Pasco, cu ta un 
temporada pa ta trankil den 
famia y disfruta, famia Geer- 
man a haya nan mes den un 
situacion cu nan nunca no a 
spera. Riba e madruga di 23 di 
december, un candela feroz a 


|DAY 


tabata notabel. E trahadonan 
di Bon Dia Aruba a tuma ini- 
ciativa di invita tur esunnan 
cu por tabata tin algo cu nan 
kier duna e famia aki pa pasa 
na oficina y laga esaki. Ayera, 
durante dia varios hende a 
pasa laga un donacion, sea ta 
paña, cuminda, articulo di 
cas. Tambe e doñonan di Best 
Deal a ofrece nan contribu- 
cion. Un colega di nos a haya 
e oferta pa busca den e tienda 
tur locual e por carga pa duna 
e famia Geerman. 

Riba e pagina di Facebook, a 
expresa palabranan di gradici- 


kima nan hogar na Macuarima 
. Excepto pa algun kemadura 
(e tata di e famia), e dañonan 
fisico no tabata grave. Pero 
di nan hogar, nada no a keda 
excepto locual nan tabata tin 
bisti. Mesora, comunidad a 
cuminsa move pa yuda e famia 
aki. Diferente medio di comu- 
nicacion a haci un yamada na 
pueblo y saconan di donacion 
a drenta 

Facebook 

Bisiñanan, conocido, colega- 
nan, tur a haci un yamada na 
comunidad. Riba Facebook a 
crea e pagina “Un yudansa pa 
famia Geerman” y e acogida 

mento esta “Bon Pasco Aruba! 
Nos kier a gradici tur esunnan 
cu ayera a haci nan contribu- 
cion pa a yuda famia Geerman 
den e momentonan dificil aki. 
Na e momentonan aki no tin 
palabra pa gradici tur hende 
cu ta yudando famia Geerman 
despues di e tragedia. Nos no 
ta bay menciona tur e nomber- 
nan pasobra nos no kier lubida 
ni un. Nos kier a duna Aruba 
henter cu ta yudando y a yuda, 
un danki di curason y cu Señor 
drama su bendicion riba un y 
tur.” 

E donacionnan ainda ta drenta. 
Locual Bon Dia Aruba a haya 
como informacion ta cu hopi 
paña a drenta. Persona cu kier 
yuda/duna, por yama Julia 
Dirksen (tanta) na 567- 2952 
pa puntra kico mester ainda. 


Pero locual Bon Dia Aruba a 
compronde ayera nochi di e 
famia ainda ta falta hopi, pero 
mester wak si unda ta bay war- 
da tur cos. Pasobra nan no tin 
un luga pa na mes ainda. Aun- 
ke ta trabando riba un hoga al- 
ternativa. Ta spera cu e aten- 
cion ta keda pasobra ta tuma 
hopi tempo ainda prome cu e 
famia ta riba pia atrobe. 

Pe lesadonan di Bon Dia Aru- 
ba, despues di e dianan di fies- 
ta nos lo informa mas riba un 
actividad cu nos ta organisado 
pa recauda fondo pa nos colega 
y su famia. Keda pendiente.Q 


Agenda pa 
weekend 

Diasabra 27 di december 

: Sensato del patio na Con- 
fession club di 7or di ano- 
chi pa 3or di madruga. 

Diadomingo 28 di de- 
cember : Competencia di 
dande infantil y hubenil, 
centro di bario Tanki Leen- 
dert di 6or atardi en adel- 
ante. 

Diadomingo 28 di de- 
cember : Fiesta di Santa 
Famia lOor di mainta na 
Parokia Santa Filomena. □ 

Comerciante Frances Gil 


“Hopi negoshi a bay di caya grandi, awo tur kier bin bek” 





ORANJESTAD - Frances 
Gil ta un comerciante cu 
18 aña di experencia den 
caya grandi. Siman pasa 
su tienda nobo di Athlete’s 
foot a habri su portanan. 
Den e edicion aki e ta con- 
ta Bon Dia Aruba con hopi 
negoshi no a logra sobre- 
vivi e renobacion di caya. 
Pakico con cu bay bin nan 
ta depende di turismo y e 
lucha di caya grandi actu- 
almente. 


Aunke Aruba ta keda crece 
y mas tienda ta bin, e popu- 
lacion ta keda mas o menos 
rond di su 150 mil habitante, 
sr. Gil ta bisa. Pues e turismo 
ta “pick up” locual falta den 
e poder di cumpra na Aruba. 


E cos miho di e hende local 
ta cu awo nan tin te hasta un 
dia fiho pa cumpra. Sr. Gil ta 
bisa cu diasabra a bira e dia di 
shop. Awo, gobierno ta haci- 
endo mesun cos cu nan a haci 
cu Carubian na San Nicolas. 
Tur diaranson tin anochi cul- 
tural, pues e ora e diaranson 
tambe ta bay lanta pa nan 
keda habri te 8or di anochi. 


Esaki ta haci cu e otro dianan 
ta depende riba barco. E com- 


Hopi negoshi no a sobrevivi 
e renobacion di caya grandi, 
hopi a muda bay. No sola- 
mente paso nan por a sobre- 
vivi e situacion fmanciero, 
pero e trafico di caya, e sushi 
y demas factor a hunga un 
rol. Pa motibo cu e proceso 
tabata asina largo e la bira un 
cuestion di “esun mas fuerte 
ta sobrevivi”. 

Segun sr. Gil e periodo cu 
caya tabata cera tabata un 
problema hopi grandi pa e 
negoshinan. No solamente 
cu hopi hende no tabata bin 
caya paso e la wordo kibra 
pero tambe tabata tin un 
problema grandi di choller. 
No tabata tin siguridad. 

E tabata un combinacion 
grandi di problema, ya cu 
constantemente tabata tin 
vandalismo. Tambe ora cu 
caya tabata kibra no tabata 
tin coriente. Pero segun sr. 
Gil, si un comerciante tin un 
bon producto con cu bay bin 
e tienda ta sobrevivi y awo ta 


ora pa wak si den berdad tin 
beneficio na a keda den caya. 

Prome fase 

Locual cu tambe por a contri- 
bui na e hecho cu sr. Gil su 
negoshi a sobrevivi ta cu nan 
ta situa na e prome fase di 
caya grandi. Pues con cu bay 
bin hendenan tabata bin haci 
compras. E tienda di Athlete’s 
foot tin 18 aña y nan a cumin- 
sa prome na e Calypso build- 
ing bou di unda tin Cool Fm 
actualmente. 

Sr. Gil ta bisa cu e beneficio 
di a muda mas mey mey den 
caya ta cu nan ta haya tur dos 
mercado. Tanto mercado 
turistico. E ta enfatisa cu con 
cu bay bin e turista ta drenta 
caya. Aunke por ta e turista 
no ta cana e caya henter, e ta 


drenta si. Awo cu e tram e ta 
facil pa nan yega te na fmal 
pero e prome nan tabata yega 
mita di caya y bira bay bek. 
Sr. Gil ta describi caya grandi 
manera un “icon” tur hende 
cu bin Aruba ta bishita caya 
grandi. 

“Tur hende kier drenta caya, 
nan ta pasa La Moderna, pasa 
Athelete’s foot yega te banda 
di Dufry. Pero mey mey di 
Dufry cu Aruba Bank te na 
e skina di Wulfsen&Wulfsen 
no tabata tin nada mucho 
comercial. Locual a cuminsa 
atrae hende otro banda di 
caya ta Pastechi House.” Sr. 
Gil ta comenta. 

Cambionan cu a surgi 

Na aña ’97 cosnan tabata 
completamente diferente cu 


awo, sr. Gil ta conta. Nan a 
drenta un mercado cu tabata 
basicamente “virgen” ainda. 
Den e tempo ey, e mercancia 
pa locual ta trata productonan 
atletico tabata yega sea laat of 
nan tabata demasiado caro. 
Awendia e poder economico 
di hopi famia ta diferente na 
’97 pero turismo a influencia 
hopi. 


erciantenan sa precisamente 
cual ta e bon barco nan pa 
benta. Sr. Gil ta comenta cu 
specialmente e turista Latino 
ta cumpra hopi. 

Ya cu pa e turistanan Meri- 
cano, su producto no ta bin 
mucho na remarke paso 
Merca tin asina hopi activi- 
dad nan di descuento durante 
aña cu nan no por competi 
cu esey. E trankilidad cu tin 
na Aruba ta hunga un rol 
hopi importante den e area 
di compras tambe paso hopi 
biaha e cliente ta sinti su mes 
sigur. E parti di turista ta hopi 
importante pa caya grandi sr. 
Gil ta enfatisa. 

Problema di 
parkeerplaats 

E problema mas grandi cu 
caya tin actualmente pa e 
problema di parkeer. Esey ta 
un comerciante su 
lucha, sr. Gil ta bisa. Tanten 
cu e parkeer meters nan no 
bin e ta bay keda un problema 
hopi grandi paso cu hende- 
nan cu ta traha na oficinanan 
di gobierno of banco ta yega 
trabou 7or of 8or di mainta, 
nan no ta bay cas te 5or. Anto 
nan kier para dilanti e edifi- 
cionan di unda nan ta traha. 



Nan no ta move nan auto pa 
8 ora largo. 

E cliente cu kier bin shop 
no ta haya un luga di para si 
e tiendanan ta habri 9or of 
lOor. Hende tin cu bin cum- 
pra despues di 5or of nan tin 
cu keda bira rond. Caya gran- 
di ta bay keda sufri si no bin 
un solucion paso hende ta 
prefera di bisa “No, mi ta bay 
un tienda na Palm Beach, of 
Pasero Herencia, of Noord 
paso cu nan ta yega haya un 
parkeer plaats.” Sr. Gil ta 
fmalisa. □ 

Aborto: Un debate na nivel nacional? 


ORANJESTAD - Aborto 
ta un topico di hopi con- 
troversia pa añanan largo. 
Di acuerdo cu buzzle.com 
casi 42 miyon di aborto ta 
sosode cada aña. Na Mer- 
ca, un di cada tres muhe a 
haya un un aborto prome 
cu nan tin 45 aña. 

Aruba no ta un excepcion 
tampoco, aunke aborto no 
ta legal den nos pais. Pro 
Bida ta un comision parokial 
Catolico di Misa Birgen di 
Fatima na Dakota cu ta funda 
pa promove derecho di bida y 
no ta maneha un cifra exacto. 
Sinembargo Comision Pro 
Bida ta calcula cu na Aruba 
alrededor di un 24% di hende 
muhe cu ta sali na estado, ta 
comete aborto. E topico aki ta 
uno di salubridad publico cu 
mester trece na un debate na 
nivel nacional. Aki bou Bon 
Dia Aruba a pone e argumen- 
tonan contra y pro riba un rij. 

Reduccion 

Datonan estadistico sinem- 
bargo ta mustra un reduc- 
cion di 8 % den cantidad di 
aborto entre 1996 pa 2003. 


Na Merca aborto a bira legal 
te cierto etapa di embaraso. 
Diferente pais rond mundo a 
haci aborto un practica legal. 
Moralidad, religion, etica etc 
ta hunga un rol hopi impor- 
tante tocante si aborto ta un 
practica cu tin hustificacion 
of no. Un di e punto di bista 
cu ta pesa hopi ta cu ningun 
hende tin derecho di tuma e 
bida di otro ser. 

Argumento contra aborto 

- Durante ultimo añanan, 
diferente estudio a mustra cu 
aborto por laga atras prob- 
lemanan di salud den mama. 
Algun di e complicacion nan 
medico ta daño den matriz y 
den sistema di reproduccion 
loke por causa cu despues 
no por sali na estado. Aparte 
di esey tambe tin un chens 
mas halto di futuro aborto y 
nacemento prome cu tempo 
(prenatal) 

- Un di e argumentonan mas 
principal ta cu ni un hende 
tin derecho di corta bida di 
algo cu providencia a crea. 
E feto tin un alma, e cual lo 
bira despues den e formacion 


di un ser humano, nos ta ne- 
nga e chens di existencia na 
un hende riba e mundo aki. 
Un feto ta hopi chikito pa por 
defende of proteha su mes y 
ta depende di e mama pa so- 
brevivi. 

- Yiunan ta regalo di Dios, tur 
cos cu ta pasa na e mundo aki 
ta pasobra ta Dios su deseo. Si 
Dios kier pa un mucha nace, 
Dios lo cuida di dje tambe. 
Mata un alma cu ta bay flo- 
rece kier men cu nos ta pone 
un obstaculo na Dios su de- 
seo. Si e providencia a dun’e 
bida, tur cos lo ta drecha pa e 
mucha, si e mucha a ser treci 
na e mundo aki, mester dun’e 
full su chens pa biba pasobra 
Dios a plania algo p’e. 

- Aunke no por bisa si aborto 
ta un acto impordonabel, si 
ta un acto cu no ta wordo lu- 
bida, ta causa hopi daño den 
e futuro di henter e famia. 
E muhenan cu ta aborta un 
mucha ta haya hopi dificil 
pa deal cu stress pasobra no 
por nenga cu e ta esun cu a 
pone fin na bida di su mesun 
yiu. Estudionan a mustra cu 
e nivel di stress ta mas halto 

den hende muhe cu a practi- 
ca un aborto compara cu otro 
muhenan. 

- Aborto ta contra e hura- 
mento Hipocratico cu tur 
dokter ta haci. Un dokter of 
un nurse cu ta practica aborto 
ta kibra e regla di oro tocante 
cu nan lo haci tur cos cu ta na 
nan alcance pa preserva bida 
di ser humano. 

Argumentonan 

pro-aborto 

(pro-scogemento) 

Pro-choice aborto ta referi 
na e vision politico y etico 
tocante cu un hende muhe 
mester tin derecho completo 
riba su fertilidad y cu e mes- 
ter tin e libertad di dicidi si ta 
sigui of ta stop su embaraso. 
E movemento pro-choice ta 
hiba na garantisa e muhe su 
derechonan pa reproduci. Es- 
unnan cu ta pro-scogemento 
ta argumenta esaki den apoyo 
na aborto: 

- Prome cu tur cos, ta hopi 
importante compronde pa 
kico un muhe ta opta pa 
aborto. Tin hende cu ta kere 
cu e muhe ta cruel of cu e no 
ta worry pa e feto. E sorto 
di pensamento aki mester ta 
fuera di cuestion. Absoluta- 
mente ni un hende ta disfruta 
aborto, anto e pregunta ta pa 
kico nan a tuma e decision di 
aborto na prome luga? 

- Muhe nan ta scoge pa aborto 
debi na cantidad di diferente 
circunstancia. Ni un hende 
ta aborta sin un rason valido, 
cual por inclui, sociedad, re- 
sponsabilidad, edad etc. Si un 
muhe tin menos cu 21 aña, e 
ta mucho jong pa tin un baby. 
E por ta un persona hopi in- 
madura y no ta den posicion 
di tuma e responsabilidad di 
un bida nobo. Por ta cu e no 
ta capaz di provee e baby cu 
tur loke e mester. Un mama 
menor di edad, no ta cla psi- 
cologicamente pa maneha e 
responsabilidad di un mu- 
cha. Hopi di nan ta cuminsa 
traha pa por sostene e mucha. 
Esaki di un manera o otro ta 
kibra e futuro di e muchanan 
ey, den e casonan asina, se- 
gun e sostenedonan di pro- 
scogemento, aborto ta bira e 


miho opcion. 

- Control riba su curpa y e 
libertad di dicidi. Ora un 
muhe ta na estado, ta su cur- 
pa ta esun cu ta bay den stress 
di embaraso. Si e ta dicidi no 
sigui cu esaki, e tin e libertad 
pa haci’e. Nenga e derecho 
aki ta viola su libertad mas 
basico 

- Un di e preguntanan mas 
cardinal tocante aborto, ta “ki 
ora e bida ta cuminsa”? E feto 
por ta bibo, pero solamente ta 
celulanan di sperma y webo. 
Ta berdad cu bida den tur 
expresion mester wordo re- 
speta, sin embargo tin feto e 
derecho mas grandi cu esun 
di e muhe? 

- Mayoria di abortonan ta 
tuma luga den prome trimes- 
ter unda e feto no por biba 
independiente di e mama. 
Si e ta depende di e mama 
via placenta y e lombrishi pa 
e nutricion y salud, no por 
wordo considera un entidad 
separa 

- Aborto ta wordo haci cu 
tur cuidao. Mayoria di nan ta 
wordo haci durante e prome 
trimester unda ta mas sigur. 
Como resultado di esaki, 
aborto tin 0.5% di risico cu e 
muhe por desaroya un com- 
plicacion serio. Esaki no ta 
afecta e salud di hende muhe 
of su capacidad pa concebi 
den futuro. 

- E ta bira pio, den casonan di 
violacion, si e muhe a wordo 
viola, defmitivamente e lo no 
kier haya e yiu. Forsa e mu- 
cha muhe pa tuma e respon- 
sabilidad di un mucha cu a 
ser concebi despues di un 
acto asina lo pone mas stress 
riba su mente. Den casonan 
asina dicon e mester paga pa 
eror di un homber? E sorto 
di embarasonan asina ta miho 
pa stop nan. 

Y fmalmente: Haci aborto 
un practica no legal, no ta bay 
stop e hende muhe di prac- 
tica esaki. 

Si e aborto ta practica di 
manera ilegal, anto lo wordo 
haci den luganan no autorisa 
y esaki si lo hiba un risico pa 
e salud di e muhe. □ 

2015 ta mustra di bira aña di hopi reto y par di posibilidad 




ORANJESTAD — Aña 
2015 ta mustra di bira uno 
cu hopi reto, pero tambe 
cu cierto perspectivanan. 
Mirando e noticia di 2014 
cu ta cerando, proyec- 
tonan y medidanan anun- 
cia y loke ta pasando pafo 
di nos fronteranan, ata aki 
un compilacion di factor- 
nan cu tin bon chens di 
warda nos den aña nobo 
nos dilanti. 

Skribi pa: Arién Rasmijn 

Aña 2014 tabata uno bas- 
tante turbulento pa loke ta 
diferente aspectonan social 
y economico. Por bisa cu e 
unico cos cu a tene Aruba 
su economia riba pia tabata 
turismo, cu a keda crece pa 
gran parti atrobe danki na 
vuelonan biniendo for di nos 
pais bisiña Venezuela, mien- 
tras cu turismo for di Merca a 
cuminsa pick up porfm y tur- 
ismo di crucero a keda hopi 
activo. 

Renobacion di Caya Betico 
Croes a termina despues di 
periodo largo cu tabata mane- 
ra un caminda di cruz pa co- 
merciantenan den e caya. 
Pero esunnan cu a sobrevivi 


por a nota despues di un peri- 
odo unda cu e caya principal a 
keda basta bashi cu actividad 
a cuminsa bin bek danki na 
e fluho di Venezolanonan cu 
pa gran parti a bin nos isla pa 
cambia dollar y shop. 

Cambionan grandi na 
2014 

Fuera di esey sinembargo, 
situacion economico a keda 
dificil, mirando tambe cu re- 
fmeria a keda cera, te hasta cu 
awo a cuminsa papia seria- 
mente atrobe di desmantela- 
cion. No solamente negoshi- 
nan chikito y mediano a cera 
nan porta, pero por ehem- 
pel tambe compania grandi di 
construccion, cu a perde con- 
tractnan grandi na compani- 
anan di afo, of no por a keda 
warda mas riba luz berde 
defmitivo riba proyectonan - 
entre nan e proyectonan PPP 
- pasobra presupuesto a keda 
tranca den un crisis constitu- 
cional. 

Den tur esaki, gobierno a 
manda cantidad di persona 
riba contract bek cas, cam- 
bia di minister di Financia, 
hisa edad di pensioen, hinca 
170 miyon florin den fondo 
di Apfa y a introduci un im- 


puesto nobo di 1 porciento 
cu lo mester beneficia AZV. 
Un impuesto nobo lo mester 
beneficia un fondo di inver- 
sion nobo cu ta bay wordo 
institui otro aña y lo bay tey 
na lugar di Fondo Desaroyo 
Aruba (FDA). 

2015: Aña di berdad 

Pues por papia caba di peso 
extra riba cartera otro aña. 
Pero 2015 ta bay ta un aña 
di berdad tambe, mirando 
cu di un banda CBS ta bay 
tene nan censo di presupues- 
to unda lo sali na cla kico ta 
e entradanan y gastonan di 
e hogarnan Arubiano. Den 
gobierno mes tambe lo bay 
haci un asina yama ‘salari- 
sonderzoek’ (investigacion di 
salario) pa asina haya sa kico 
exactamente trahadonan di 
gobierno ta gana. Pa loke ta 
sector priva, tin indicacion cu 
e incertidumbre economico a 


pone negoshinan planea cor- 
tamento di gastonan pa e aña 
cu ta bin. Esey no ta exclui 
gastonan di personal, pues tin 
chens cu mas hende lo por 
haya nan mes sin trabou den 
2015. 

Reto y oportunidad den 
turismo 

Mirando e mehoracion actual 
di confiansa y actividad eco- 
nomico na Merca den ultimo 
lunanan, Aruba su motor 
economico por cuminsa con- 
ta atrobe mas riba su mercado 
principal. Pa loke ta Europa y 
Hulanda, no tin mucho in- 
dicacion cu lo bay desvia di e 
politica di austeridad, locual 
ta laga poco placa den cart- 
era di e ciudadano pa gasta 
na vakantie. Pero un aspecto 
cu di berdad ta mustra di ta 
preocupante ta e situacion 
economico y social na Ven- 
ezuela cu ta birando pio cada 
rato. Prijs di petroleo a baha 
drasticamente, causando un 
bahada grandi di entrada y 
cada rato ta parse cu gobierno 
di Nicolas Maduro ta cla pa 
para e wega actual di busca 
dollar na Aruba pa por bende 
den mercado negro eynan. 

E acercamento entre nan 
aliado mas grandi, Cuba, cu 
Merca ta kita parti di legitim- 
idad di e gobierno Madurista 
y esey ta trece mas chens riba 
instabilidad den un pais cu e 
aña aki na diferente ocasion a 
pega na candela. Si e cantidad 
grandi di Venezolanonan cu 
ta bin Aruba disminui, kico 
esaki lo nifica pa nos pais? 
Y con a para cu Cuba mes? 
Awo cu ta mustra cu no ta 
cuestion mas di si nan habri 
pero ki dia, Aruba lo ta cla pa 
e competencia? 


Mientras tanto ta bay con- 
strui un hotel grandi na Seroe 
Colorado y ta mustra cu por- 
fin lo bay tin movecionnan 
grandi na San Nicolas cu e 
intencion di haci esaki Aruba 
su capital turistico cultural. 
Lo bay ta interesante pa mira 
con esaki lo desaroya, mescos 
cu e enfoke cu ta creciendo 
riba turismo di crucero, dre- 
chando beachnan pa por atrae 
e turistanan di un dia aki. 

Aruba y Reino 

Na 2014, masacra nan a cay 
pa loke ta relacionnan den 
Reino. E conflicto entre go- 
bierno di Aruba y gobierno di 
Reino pa loke ta presupuesto 
2014 a duna muestra di rela- 
cionnan cu a pesar di acerca- 
mento for di Aruba, a keda 
tenso. 

A yega sinembargo na acu- 
erdonan riba rekisitonan 
duro cu Aruba lo mester bay 
cumpli cu ne den proximo 
añanan pa asina por baha su 
debe. Sinembargo tin St. 
Maarten y Corsou tambe cu 
tin nan conflicto cu gobierno 
di Mark Rutte cu por cierto 
tabatin su punto di hera cay 
den otro poco dia pasa. 

Con e conflictonan ey lo 
tin nan efecto riba Aruba su 
relacion cu Hulanda mester 
wak ainda, pero hecho ta cu 
tur tres pais a keda sin manda 
nan prome mandatario pa 
celebra 60 aña di Statuut na 
Hulanda y tur tres kier pa- 
pia riba temanan cu ta toca 
e crisisnan constitucional di- 
rectamente durante proximo 
edicion di encuentro inter- 
parlamentario IPKO cu ta 
tuma luga entre 6 y 9 di janu- 
ari venidero. □ 

Boto di bela pega na Barcadera 



ORANJESTAD - Riba e 
prome dia di Pasco, un 
boto di bela cu basta hen- 
de a bordo a pega na en- 
trada di waf di Barcadera. 

Diahuebs atardi capitan di 
e boto yama Regina Maris a 
yega Aruba y kier a drenta. 


Pero el a pasa via e waf di Bar- 
cadera pues a bruha di waf. 
Pasando den e entrada di e 
waf e boto a pega den seco cu 
consecuencia cu no por bay 
ni dilanti ni patras. Á purba 
di los cu un boto chikito pero 
no a logra. Kustwacht a pre- 
senta na e sitio pero ya caba 







tabatin un tugboat grandi cu boto di bela di banda. E capi- asina a logra saca esaki den e 

a duna un man y aki a pone e tan a manda boto pa patras y seco.Q 


Turista hera hoga 
na Tamarijn 

ORANJESTAD - Un turista di edad halto a 
hera hoga den lama pabou di hotel Tamarijn. 

Diahuebs merdia na e beach dilanti di e hotel algun 
persona a drenta den accion y saca e turista di Rusia 
cu a confronta problema den lama. E señora a guli 
basta awa y situacion tabata instabil na e sitio. 

E hendenan a cuminsa cu reanimacion y dado 
momento personal di ambulance, cu a yega rela- 
tivamente lihe, a sigui duna e asistencia aki. Final- 
mente a transporta e turista cu urgencia pa hospital 
pa haya atencion medico.Q 



Menor riba waverunner herida 


CLASIFICADO 


SANADOR SPIRITUAL 

Internacional y Clarividente 
From Africa Mr. Mane 

Specialista den tur problema 
efectivo. Trece bek sernan keri, 
exito den negoshi, kita mala suerte 
y magia preto. Ta resolve 
problemanan financiero, yuda 
pasa rijbewijs, ta yuda cu dificultad 
sexual y mucho mas. 

Resultadonan rapido, garantiza. 
Pa mas info. yama 565-8369 

_ 211033 

Antique ShopsOpcrn 
Rococo Plaza rd 4A 
Tankt Leendert 

Oponing hours month DEC: 
Monday - Friday 9am - Iprai 
Whalesaler BuhhlePlaslic 
Call for i i»Fo : Ph. 741-5*40 
CHRISMAS SALE 15 % 
Always Open On 
appointmenl coll Nancy 
Cellph 741-5640 


ORANJESTAD - Den e 
ultimo dos dianan tabatin 
dos incidente cu waver- 
unner unda menor tabata 
envolvi. Un hoben turista 
(14) a keda herida na su 
pia na Eagle Beach. Esaki 
a sosode riba e prome dia 




di Pasco diahuebs. 

Mas o menos l’or di merdia 
a drenta e informacion cu e 
hoben a keda herida pabou 
di Amsterdam Manor y a 
pidi pa presencia di polis y 
ambulance. Na yegada nan 


4 




ta bin compronde cu ta trata 
di algun hoben turista cu ta- 
bata coriendo Wave Runner 
riba lama y nan a accidenta. E 
waverunner a corta e hoben 
formalmente na su pia. Per- 
sonal di ambulance a trata e 
hoben na e sitio y despues a 
transporta e mucha homber 
pa hospital. 

Riba e segundo dia di Pasco 


a sugeri un problema entre 
turista y doñonan di wave- 
runner. Ora cu turista cu a 
huur dos waverunner y nan 
a accidenta, a kibra un parti. 
Riba dje esunnan cu tabata 
riba e waverunner ta tur- 
ista menor di edad. E per- 
sonanan a cuminsa zundra y 
kier a lanta contra polis. Fi- 
nalmente polis a logra trece 
trankilidad. □ 

Homber fayece despues di cay di trapi 



ORANJESTAD - Un cion riba dak di un ciu- 
homber (49) cu tabata dadano, a fayece despues 
haci trabou di construc- el a cay di halto di un tra- 


pi. 

Esaki a sosode diaranson 
alrededor di 11 or y mey 
mainta na un cas na Macu- 
arima. Ehomber tabata na 
top di e trapi y esaki a cay cu 
su curpa completo riba vloer 
di tegel. E1 a haya sla fuerte 
na su cabes tambe. E victima 
tabata hunto cu su casa. Ora 
ambulance y polis a yega, e 
homber no tabata papia mas 
cu wowo cera. Na hospital 
dokternan a purba di scapa su 
bida, pero pa motibo di san- 
gramento interno pisa no a 
logra. Pa 14:48 nan a constata 
morto di e homber, Jairo A 
A Villaga naci na Colombia 
riba 17 di October 1965. Q 





Caribbean Speed Printers N.V. 


Candela despues kortsluiting 


na Tierra del Sol 


Na yegada brandweer a bay 
controla kico por a ocasiona 
e candela y a bin resulta cu 
e heater den un c berghok’ a 
haya kortsluiting y asina e 
candela a inicia, 

E reaccion lihe di e siguridad 
a evita pa e candela expande. 
Brandweer a controla e situ- 
acion y a pidi pa presencia 
di DTI y Elmar pa bin na e 
sitio.Q 


ORANJESTAD - Riba 
segundo dia di Pasco 
brandweer y polis a bay 
cu urgencia na un cas den 
Tierra del Sol pa un can- 


dela. 

Aparentemente personal di 
siguridad di e resort di golf a 
logra combati e candela caba, 



TA ANUNCIA 



ellow Bar & Restaurant 


Barcadera 10 Tel: (297) 585-6408 

Nos ta situa Barcadera net otro banda di Veld Duracell 

SPECIALISA DEN DUSHI 
CUMINDANAN CRI0Y0, 

AWE DIASABRA TA DIA Dl SACA 
WAYABA CU E SOPPINAN, 

GALINJA, CARNI, MONDOI^GO, 

JAMBO, PISCA, 


DIADOMINGO TA DIA Dl 
FAMIA Y COS CRIOYO, 

11AM DUSHI BBQY 
MOCHI PISCA CORACU 
FUNCHI OF PANBATI, 


BE YOUNG @ YOUNG FELLOW 



Relaciona cu celebracion 
di Aña Nobo 

Ta participa cu lo NO tin edicion 
regular di Bon Dia y Aruba Today 
Diahuebs 1 y Diabierna 2 di Januari, 2015. 

Pa e motibo aki ta haci un suplica na tur 
esnan cu ta desea di publica sea aviso, of 
articulo den Bon Dia Aruba y Aruba Today 
pa Diasabra 3 di Januari, pa por fabor entrega 
esaki na oficina no mas tarda cu dia 
30 di December, prome cu 5’or di atardi. 

Gerencia 













































DIASABRA 27 DECEMBER 


A16 lCLASIFICAD0 


PASA LAGA BO AVISO Dl LOKE BO KIEB BENDE, 
HUUB, ETC NA UFICINA Dl BUN DIA ABUBA 





EMAII 

L NA: mlchael.arends@cspnv.com ™ 



PERSONAL GRATIS MAX 20 


- TA ACEPTA AVISO FOR 1 

mmii 

KMiliAJ 


TA BEIMDE 

GANGA-GANGA-GANGA 
Ta bende gordura ora bo 
cumpra 3 saco di 50 Ibs na 
Afl. 9 bo ta haya 4 saco y ora 
bo cumpra 9 bo ta haya 12 
saco di gorduro. 

Pa mas informacion 
Tel: 564-4456 

TA HUUR 

Apartment na Sabana Basora 
semi muebla pa 1 of 2 
persona max no kids or pets. 
Coriente apart plus 
1 luna borg. 

Pa mas infomacion 
Tel: 594-9069 -569-0125 

SERVICIO 

PUBLICO 

Ta duna servicio pa baña y 
cuida hende grandi na as y 
tambe laba herida. 

Pa mas informacion 

Tel: 748-5818 

SERVICIO 

PUBLICO 

Pa huiswerk begeleiding y 
bijles den area di Pos chiquito 
entre 4 - 6or pm 

Tel: 593-7784 

TA BENDE 

Un cashi paña di 3 porta pa 
Afl. 300,- y un stoel recliner 
paAfl. 600,- 

Tel: 568-3185 

SERVICIO 

PUBLICO 

Ta duna servicio pa baña y 
cuida hende grandi nas cas y 
tambe laba herida. 

Tel: 748-3306 

TA BENDE 

Instruments musical 
pa forma banda musical 
Prijsnan ta discutibel. 

Tel: 594-5025 


TA BENDE 

Un frigidaire marca Magic- 
Chef 21cu.ft. pa mas 
informacion 

Tel: 583-7357 -5604573 

TA BENDE 

Set di sala Afl. 450,- set di 
cama queen size di palo puro 
Afl. 550,- Pa mas informacion 

Tel: 586-7163/563-4687 

PROBECHA 

Cargamento nobo a yega cu 
prijs special na Leonisa na 
Piedra Plat 50-C Dialuna pa 
diabierna 9.00'or pa 18.00'or 
Diasabra 10.00'or pa 14.00'or 
Tel: 587-0725 

Cel: 592-2308 

TA BENDE 

4 cashi di paña (bon prijs) 

1 cacho fila brasilera (6 luna). 
Pa mas informacion 

Tel: 561-7112 

TA DUNA LES 

Les di hulandes y papiamento 
pa mucha di kleuter, Basic 
school. Yama despues di 2’or. 
Pa mas informacion 

Tel: 592-5090/583-7381 

TA BENDE 

Pa mucha, hopi sorto di coi 
hunga, buki, y muchu mas. 
Nobo y uza, bon pa créche. Y 
tin pa give away. 

Tel: 7350737 

TA BENDE 

l-phone 4S 16GB open phone 
black nobo pa Afl. 500,- cu 
case. Pa mas informacion 

Tel: 745-5550 

SERVICIO 

PUBLICO 

Nos ta fura tur tipo di 
muebles y nos lo laga 
nan manera nobo back. 

Tel: 5621199/5921252. 

TA BENDE 

Patriot Mag Drive NOBO! 
MD1200-1200GPH 

Koi Pond & Waterfall 
Pump. Awg. 295 o.b.o. 

Pa mas informacion 

Tel: 732-1104 

TA BENDE 

Ganga un Eton Vipper 70cc 
aña 2000, bon condicion pa 
Afl. 2500,- discutibel. 

Pa mas informacion 

Tel: 732-0697 

SERVICIO 

PUBLICO 

Ta duna credit di 10 luna. 

Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655/742-5853 

SERVICIO 

PUBLICA 

Señora cu firma liber ta 
ofrece pa haci oficina 
of cas limpi. 

Pa mas informacion 

Tel: 568-2806 

SERVICIO 

PUBLICO 

Nos ta traha cura, drecha 
muraya, verf cas y dak, 
pleister den temporada di 
Nov. y Dec. Pa mas 
informacion 

Tel: 564-3588 

TA BENDE 

Un UV light clarifiers 
filter NOBO! 

Ta mata algi y bacteria. 

Bon pa purifika awa di kas 
y/of Vis pond. 

Prijs Awg. 325 o.b.o. 

Tel: 7321104 

TA BENDE 

Suzuki Baleno 2000, body 
den bon condicion, jega start 
y bay cune, tire nobo. As is 
where is. Afl. 2.300,- 
Pa mas informacion 

Tel: 563-7049 

SERVICIO 

PUBLICO 

Pa hasi cas limpi y pa 
strika pa mitar dia. 

Pa mas informacion 

Tel:743-5966 

TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon queen 
size. Tel: 569-0125 

TA BENDE 

BBQ Griir'made In 
Aruba"duradero, Tipo "bari" 
Afl.275,-/cylindro cu tapa 
pa Afl.250,- Tel: 593-8182 

TA BENDE 

Un Suzuki Swift VVT 2009, 
std, cu airco den bon 
condicion. Pa mas 
informacion 

Tel: 594-1015 

LES Dl 

LANDAMENTO 

Priva of den grupo, mucha di 

3 aña bai ariba. Nos ta 
prepara mucha pa tur 
diploma. Profesional 
den e ramo. Tel: 594-9069 

TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 569-0125 

TA BENDE 

Suzuki Esteem 2004, 

Afl. 1.500 (as is where is). 

Pa mas informacion 

Tel: 641-4612 


SERVICIO 

PUBLICO 

Pa tur servicio di airco, • 
Instala • service • reparacion 
• Trouble shooting • Duct 
work y hopi mas. Bubali #20 
Pa mas informacion 
Tel: 587-1472 

TA BENDE 

Riba GANGA un cama di 
baby den bon estado marca 
Legacy. Pa mas informacion 

Tel: 561-4519 

TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 569-0125 

LES Dl 

LANDAMENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Pa mas info. 
Tel: 594-9069 

TA BENDE 

Caribbean Spiny Lobsters na 
prijs di wholesale. 

Live lobsters, Whole 
Lobsters, Lobster Tails 
Jumbo Shrimps head on 
Weekly deliveries 
Tel: 562-5859 

TA HUUR 

Bar/Restaurant bon situa na 
San Nicolas equipa y cla pa 
opera. Tel: 568-5333 

SERVICIO 

PUBLICO 

Señora Peruana ta ofrece pa 
hasi cas limpi of pa strika 
paña. Pa mas informacion 

Tel: 567-0479 


Presentacion di ‘De stille ruimte’ na biblioteca 



ORANJESTAD - Reci- 
entemente a tuma luga 
un presentacion di buki 
di ARTA (sinonimo di 
sra. Marjorie Rumnit) na 
Biblioteca Nacional Aru- 
ba (BNA). E buki ta titula 
‘De stille ruimte’ y e ta e di 
dos publicacion di ARTA. 

Den c De stille ruimte’ e au- 
tor ta dirigi su mes na hoben 
cu e meta pa desaroya confi- 
ansa propio, engrandece fe y 
stimula crecemento spiritual. 

Na 2013 su prome obra Tn- 
sights of truth’ a keda pu- 
blica. Tur dos publicacion 
a wordo subsidia pa Unoca. 
Por lesa mas di e prome pub- 


licacion riba e website di bib- 
lioteca. 

Sra. Nilda Koolman como 
representante di Unoca a haci 
e introduccion. E ilustracion 
y diseño grafico di e buki ta 
di e artista, sra. Irene Peter- 
son. Riba portada por wak 
un chispa cu ta duna e idea 
di energia, di color gel/oro cu 
segun Marjorie ta representa 
sabiduria. Rond di e chispa ta 
wak tambe e color blauw cu 
ta representa e spirito of alma 
y inmortalidad. Color ros ta 
representa amor incondicio- 
nal. Den e chispa un espacio 
‘keto’ caminda un ser hu- 
mano por haya trankilidad y 
contacto cu su mes y Dios. E 


imagen ta expresa transmis- 
ion di luz. Esaki ta e idea cu e 
autor kier expresa y cu artista 
Irene Peterson a sa di capta 
cu e imagen. 

Meditacion 

Sra. Marjorie Rumnit ta pa- 
pia un poco di spiritualidad y 
ta recita un poema titula ‘Star 
child’, un poema cu el a lesa 
hopi biaha pa su nieta Cait- 
lin Silvania. Na fmal Marjo- 
rie ta guia e publico presente 
den un meditacion cortico. E 
presentacion ta caba cu en- 
trega oficial di e buki na al- 
gun hoben y na famia di sra. 
Marjorie Rumnit. 

Tambe sra. Rumnit a regala 


Biblioteca Nacional Aruba 
algun ehemplar pa e colecci- 
on nacional y pa circulacion 
bou miembro. Aña di publi- 


cacion ta 2014 y su ISBN ta 
978-99904-1-590-2. E buki 
ta obtenibel na librerianan y 
tambe na Unoca. □ 

“ Señor ta mi wardador, mi n’ tin falta di nada; 
Den cunucu di yerba berde, E ta pone mi sosega. 

E ta hiba mi na awa trankil, pa mi bolbe haña 
forsa.” Salmo 23:1,2,3 

Mi no tin palabra. E noticia a trese dolor serca nos. 
Den brasa di señor, drumi dushi 



Huberto Obdulio Booi 

*25 Juli 1919 - 120 December 2014 
Condecoración: 

Officier in de orde van Oranje-Nassau 
Orden Francisco de Miranda 

Na nomber di su 

Esposa: f Fl° ra Q- Booi- Coronel 

Yiunan: Lidwina Booi & Sandra Castro 

Celina & Willem Kielman 
f Miriam & Raphael Everon 
Flora Booi 

t Hubert & Vicky Booi - do Nascimento 
Antonieta & Hubert Ras 

Nietonan: Hangelina Booi & Ralph Welvaart; Hu- 
bert Booi; Joel Booi 

Bjorn Kielman & Kannika Jamsai; Frederik Kiel- 
man; Farrah-Mia Everon & Curtis Duinkerk; 
Miangela Everon 

Billy-Max Kielman & Renee Willemse; Jurgen 
Booi; Peterangelo Ras; Lisa-Andrea Everon; 
Mary-Jane Ras 

Bisanieto: Genovhese Welvaart; Gianno Wel- 

vaart; Me’arrah Duinkerk 

Cuña y Swanan: Delia Hirschfeld y famia 

t Francisca & Toribio Trimon y famia 
Carlos & Maggy Coronel y famia 
Angel & Karen Coronel y famia 
Denisia Samson y famia 
Frank & Lies Booi y famia 
Bobby & Atala Booi y famia 
John & Diet Booi & famia 
Josina Wientjes & famia 

Iha: Angie Trimon & famia; Anita & Ed van Arkel 
-Booi; Lucky Booi & famia 

Amigo nan di cas: Livio Hermans, Toty Arends, 
Ben & Mieke de Droog, Padu Lampe, Ito Tromp, 
Eddy Tromp, Maybeline Arends, Irais Sankats- 
ing, Marlene Lampe, Stanley Dabian, Mathilda 
Gonzales,Shelly y ElsieToppenberg, Edmond Tu- 
jeehut 

Mane yiu: Mimousse, Elietha, Secame 
Esunnan cu a cuide: Nadya, Mariana 

Demas famia, bisiñanan, amigonan, ex-coleganan: 
Booi, Coronel,Kielman, Everon, Ras,Trimon, 
van Arkel, Wientjes, Welvaart, Duinkerk,de Palm, 
Lampe, de Droog, Kock, Wernet, Thompson, 
Peterson, Ng,Tham Dabian,Hirshfeld, Monah, 
Dumvries, Croes,Toppenberg, Gonzales,Tujeehut 
y demas famia ta invita tur amigo, bisiña y conoci 
pa asisti na e acto di entiero cual ta tuma luga Di- 
aluna 29 di December pa 4'or di atardi saliendo for 
di Misa Pro Cathedral San Francisco pa santana 
catolico Playa. E resto mortal di Lio lo ta reposa 
for di l'or di atardi den Misa Pro Cathedral San 
Francisco na Playa. 

Nos ta pidi disculpa si den nos tristesa nos por a 
lubida algun famia. 


“Señor ta mi wardador, mi’n tin 
falta di nada. Den cunucu di yerba 
berde e ta ponemi sosega. E ta 
hibami na awa trankil, Pa mi bolbe 
haña forsa.” 

Salmo: 23 

Cu inmenso dolor na nos curason, 
pero conforme cu boluntad di Dios, 
nos ta anuncia fayecimento di: 



Leonardo Dirksz 

Miho conoci como: 

“Nanai, Pachi of Papa” 
★01-07-1923 f22-12-2014 

Na nomber di su 
Yiunan: 

Miguel Dirksz 

Ambrioso “Nene” Dirksz y yiunan 
Maria & Marcelo “Chelo” Croes y 
yiunan 

Reina & fZacharias “Chai” Kelly y 
yiunan 

Johanna Dirksz 

fEgilio “Ildo” Dirksz 

Aura & Mario Tromp-Dirksz y yi- 

unan 

Johnny & Ibelice Dirksz y yiu 
Su yiunan di criansa: 

Lourdes Croes 
Wendeline Dirksz 
Javier Dirksz 
Jairo Dirksz 
Su nieta ayudante: 

Jessica Felida-Dirksz 
Rumannan: Juliano & f Ana y famia 
Silvero & fMaximina y famia 
Filomena & fjose y famia 
Leoncio & f Clara y yiunan y famia 
Su cuña: Cornelia Croes-Werleman 
y famia 

Su nieto y nietanan, bisanieto y 
bisanieta, tatara-nietonan y tatara- 
nietanan , sobrino y sobrinanan, 
primo y primanan, comper y com- 
ernan, bisiñanan, conocirnan, ex- 
coleganan di DOW y demas famia 
: Dirksz, Werleman, Croes, Kelly, 
Tromp, Paesch, Velasquez, Ras, 
Jansen, Panneflek, geerman, Kock, 
Petrochi, Wernet, Chirino, Morillo, 
Vrolijk, Ellis, Solognier, Oduber, 
Koolman, Maduro, Candelario, 
Rasmijn, Emerenciana, Wever, 
Boekhoudt, Hasham, Danje, Brete, 
Greauxy Felida. 

Ta invita pa asisti na e acto di entiero 
cu lo tuma lugar diasabra 27 decem- 
ber 2014 pa 4'or di atardi na misa In- 
maculada Concepcion di Sta.Cruz. 
despues lo sa sali pa Santana Cathol- 
ico di Sta.Cruz. E restonan mortal lo 
ta reposa for di 2'or den misa. 


“Señor ta mi wardador, mi’n tin falta di nada 
Den cunucu di yerba berde e ta ponemisosega. 

E ta hiba mi na awa trankil, 

Pa mi bolbe haña forsa.” 

Salmo: 23 

Cu inmenso dolor na nos curason, pero conforme cu bol- 
untad di Dios, nos ta anunciafayecimento di: 

Alcida 
Elizabeth 
Dominga 
Apostel-Tromp 

Cariñosamente yama: 

“Betty” 

^24-09-1956 
f24-12-2014 
Casa di fWimbo Apostel 

Acto di entiero lo wordo anuncia despues. 


“Laga tur cos ta spera mi ta bunita, 
laga tur locual cu mi encontra na caminda ta bunita, 
laga tur locual cumi laga atrás keda bunita y 
laga esakinan termina den tur bunitesa”. 

Cu hopi tristesa pero conforme cu boluntad di Dios, 
nos ta participa fayecimento di: 


Alcides 
E. Harms 

miho conoci 
como “Chide” 
★ 14-10-1944 
f 25-12-2014 




Acto di entiero lo wordo anuncia despues. 



“Laga tur locual, cu ta sperami ta bunita, 

Laga tur locual, cu mi encontra na caminda ta bunita, 

Laga tur locual, cu ta rondona mi ta bunita 
Laga tur locual mi ta laga’tras keda bunita 
y laga esakinan termina den tur buniteza. ” 

Cado Wever 

Cu inmenso tristesa na nos curazon, nos ta participa fayeci- 
mento di: 


Raymundo 
C. Vrolijk 

mihor conoci 
como: “Renny ” 


famia ta invita tur amigo, bisiña y conoci pa asisti na e acto di 
entiero cual ta tuma lugar Diamars 30 di December pa ll'or 
di mainta saliendo for di the Olive Tree Funeral Home pa 
santana catolico Paradera. E resto mortal lo ta reposa for di 
9'or di mainta den the Olive Tree Funeral Home na Cu- 
mana. 

Adres pa condolencia: the Olive Tree Funeral Home na Cu- 
mana Diadomingo 28 di December di 2'or pa 4'or di atardi. 

“ Na Bo mi ta alsa mi alma 
Na Bo mi Dios y Señor 
Mustra mi bo caminda nan Señor 
Haci mi conoce Bo boluntad.” 
Salmo 25 

Cu hopi tristesa pero conforme cu bo- 
luntad di Dios. Nos ta anuncia cu a bai 
sosega den brasa di Señor 


i 


Carlito Dirks 

Miho conoci como” Chu” 

17 februari 1931-24 december 2014 

Yiunan: 

-Nelson Dirks 

-John y Denys Dirks Paez 

-Mariela y Martin (Papito) Simon Dirks 

Nietanan: 

-Adelaida y Gilbert Flemming 
-Marisol y Siegfried Schwengle 
-Maribel Simon 

Bisanietonan: 

-Jomar Maduro 
-Xianthy Flemming 
-Aaliyah Simon 
Consuegro: 

-Louis y Neida Simon 

Swa y cuñanan: 

-Vda. Jonca Trimon y famia 
-Antonio y Clara Croes Wester y famia 
-Rita Croes y famia 
-Sira Croes y famia 

-Adisson y Rosalda Croes Lopez y famia 
-Vda. Lima Croes Yarzagaray y famia 
-Vda. Irma Dirks y famia 
-Carla Koolman y famia 
Iha: 

Iris Dirks 

Sobrino y sobrinanan 
Prima y primonan 
Bon amigo: 

Mario Croes 

Ex colleganan di WEB Aruba N.V., ami- 

gonan, bisiñanan y conocirnan 

Famia: 

Dirks, Croes, Paez, Simon, Paskel, Eve- 
ron, Kock, Koolman, Dabian, Wester, 
Maduro, Werleman, Lopez, Trimon, 
Lacle, Petrochi, su compañeronan di “Cas 
di Machi” y demas famia. 

Ta invita un y tur pa asisti na e acto di en- 
tiero cual lo tuma lugar dialuna 29 decem- 
ber 2014 pa 4or di atardi saliendo for di 
Misa Imaculada Concepcion pa Santana 
Cattolico na Santa Cruz. 

E restonan mortal di Carlito Dirks lo ta 
reposa for di 2or di atardi den Misa Imac- 
ulada Concepcion. 

Adres pa condolencia: 

Aurora Funeral Home diasabra 27 decem- 
ber 2014 di 7or pa 9or di anochi. 



“ Bendiciona sea Señor Hesus, pasobra E1 
a scucha Voz di mi suplica, Senjor Hesus 
ta mi fortaleza y mi escudo, 

Mi curason ta confia den dje, y mi a 
wordo yuda. Salmo 28 : 6,7.” 

Cu profundo tristesa, pero conforme 
cu Señor su boluntad. Nos ta anuncia 
fayecimento Cristianamente di : 



Ing. Dario Edwin Picus 

* 19- 12- 1934 —+ 24 -12 - 2014 
Ing. Lago Oil Transport Co. 

Ing. Di Exxon 

Ex-Secretario/Tesorero yMiembro 
Honorario di Lodge “ HIRAM “ 

Na nomber di su esposa : 

Josefa Maria “ Pepo “ Picus-Pacheco 

Su yiunan : 

Rene Dario Picus y Esposa y yiunan 
Guido David Picus y Cristiana y yiu 

Sobrina mas Stima, manera un yiu: 
Esperanza / Sansha y Pedro Koolman y 
yiunan 

Nietoanan y nieta: 

Gabriel Picus, Keano Picus, Marle Picus, 
Nieta Picus 

Ruman: Gregorio Rubin Picus y Juinan 

Cuna: Anita y Don Alvaro de Pabon y yi- 

unanna Bogota/Colombia 

Cuna: Modesta Escamilla y Famia na 

Cartagena/Colombia 

Cuna: Srta. Osmany Sabalza 

Demas Swa y Cunanan na Colombia. 

Bon amistadnan: 

Vuida Tere Romero y Juinan, Patricia y 
Famia Reeberg, Hilda Halley y Famia 
Sra. Aldina Rijke y Esposo y Famia, Famia 
Peterson, Sr. Ludwig y Hilda Berkemeyer 
y Famia, Vuida Olga Jacobs Burleson y 
Famia, Sra, Lili, Famia Pieters-Pourier. 
Care-Taker : Johany Anchico 

Sobrino y sobrinanan, primo y primanan, 
tur bon bisiñanan den Bontelmantelstraat. 

Demas Famianan : Picus, Gomez-Eck- 
meyer, Pacheco, Koolman-Pena, Maduro, 
Orman, Cornelie, Escalona, Toppenberg, 
Week, Petronia, Pieters, Janga, Loefstoky 
demas famianan. 

Despensa nos si den nos tristesa nos a lu- 
bida un of mas famia. 

Acto di entiero lo wordo anuncia depues. 


“Laga tur cos ta spera mi ta bunita, 
laga tur locual cu mi encontra na caminda ta bunita, 
laga tur locual cumi laga atrás keda bunita y 
laga esakinan termina den tur bunitesa”. 

Cu hopi tristeza pero con- 
forme cu boluntad di Dios, 
nos ta participa fayeci- 
mento di : 

Fancisco 
Koolman 

miho conoci 
como “Chico” 

* 03-02-1928 
t 25-12-2014 

Acto di entiero lo wordo 
anuncia despues. 


Gradicimento y invitacion 



Den nomber di Ada, Maiky, rumanan, yiunan y Jacky nos 
kier gradici for di profundo di nos curason tur hende cu den 
un of otro manera a convivi cu nos durante enfermedad y 
fayecimento di nos yiu stima Hildward. Un danki grandi na 
tur su amigonan musico y organisadornan di e magnifico 
tributo na su memoria É A Chant For Peace’. Danki pa tur e 
oracion y mensahenan di consuelo cu nos a ricibi. Nan tabata 
un gran consuelo pa nos. Alavez nos kier a invita pa tres sac- 
rificio di misa na Santa Cruz cu lo tuma lugar mayan Diado- 
mingo 6:30 PM, Dialuna 6:30 PM, y Diamars 7:00 PM. 



% SETAR 

SETAR ta participa fayecimento di: 

Raimundo C. Vrolijk 

Tata di nos colega 
Rensley Vrolijk 

trahando den departamento di Human Resources 

Acto di entiero lo tuma lugar diamars 
dia 30 di december 2014 
di 9or pa 1 lor di mainta na 
Olive Tree Funeral Home, 
na Cumana, despues 
pa Santana Catolico na Paradera. 

Oportunidad pa Condolencia ta 
na Olive Tree Funeral Home, diadomingo 
dia 28 di December 2014 entre 
2or pa 4or di atardi. 

Gerencia, Staf y Personal di SETAR N.V. 
ta extende palabranan di condolencia na 
Rensley, su mama, su ruman y demas famia. 

Ucraina, rebeldenan pro-Rusia ta intercambia preso 



DONETSK, Ucraina (AP) — Autoridadnan 
Ucranio y rebeldenan pro-Rusia a inter- 
cambia casi 370 preso diabierna, un paso im- 
portante pa alivia situacion hostil na este di 
Ucraina. 

Ucraina a entrega 222 prizonero y e rebeldenan a 


entrega 145 hende, segun Rusia su medio di pren- 
sa estatal - e intercambio di prizonero mas grandi 
pro-Rusianonan a lanta na este di Ucraina na april. 

Agencia di noticia The Interfax a cotisa Svyatoslav 
Tsegolko, un vocero di Presidente Ucraino Petro 
Poroshenko, bisando cu finalmente 146 prizonero 
a wordo laga den libertad diabierna y cuatro mas 
diasabra. Centenares a wordo laga den libertad du- 
rante lunanan pasa. 

Number di esunnan pa wordo laga den libertad a 
varia diabierna y tension tabata halto segun busnan 
cu prizonero a yega na e sitio noord di e sitio re- 
belde di Donetsk. 

Na e sitio unda e intercambio a tuma luga, pri- 
zoneronan a wordo yama na grupo di 10 cu ofi- 
cialnan di ambos banda verificando nan identidad. 
E intercambio tabata tentativamente planea pa co- 



mienso di aña, y e fayo pa conduci’e a pusha un 
otro rond di combersacionnan di paz di Ucraina na 
capital di Belarus, Minsk, cu tabata poni pa diabi- 
erna pero tabata posponi pa tempo indefmi. 
Bringamento entre oost Ucraina, forsanan di go- 
bierno, trupanan boluntario y separistanan pro- 
Rusia a tuma bida di mas cu 4700 hende. □ 


Palestinonan ta herida 2 polis Israeli na Jerusalem 


JERUSALEM (NYT) - 
Palestinonan cu cuchiu a 
herida 2 polis di frontera 
Israeli na e antiguo ciudad 
di Jerusalem diabierna, 
polis a bisa como desaroyo 
di un serie di atake den e 
ultimo lunanan. 

E Palistinonan a acerca e 
polisnan como adoradonan 
cu tabata cana despues di un 
oracion na A1 Aqsa Mosque, y 
a hinca un di nan den gargan- 
ta y a herida e otro durante 
un lucha, polis a bisa den un 
declaracion. E polisnan a sufri 
herida leve. 

E aumento recien den atak- 
enan Palestino contra Israeli- 



tanan a inclui atakenan fatal 
cu arma di candela, cuchiu 
y vehiculonan na Jerusalem, 
Tel Aviv y e banco Israeli, 
West Bank. 

E violencia a aviva parcial- 
mente pa e disputa riba 
e ciudad santo na Jerusa- 
lem referencia pa hudiunan 
como Temple Mount y pa 


Rusia ta ofrece sosten na 
noord Korea no obstante 
atake Sony 



MOSCOW (AP) — Dia- 
huebs Rusia a ofrece 
simpatia pa noord Ko- 
rea no obstante e scandal 
di atake Sony, bisando e 
pelicula cu a lanta discu- 
sion tabata asina scan- 
daloso cu Pyongyang su 
rabia tabata “di compro- 
nde.” 

Washington a faya di bin cu 
cualkier prueba pa comproba 
nan acusacion di Pyongyang 
su envolvimento den e atake, 
Alexander Lukashevich, vo- 
cero di Rusia su minister di 
asuntonan exterior a bisa den 
un declaracion. 

Pyongyang a nenga di ta en- 
volvi den e atake pero tambe 


a yam’e un “hecho husto.” 
Sony a inicialmente dicidi pa 
no lansa e pelicula pa motibo 
di menasa cibernetico pero a 
lans’e online diaranson. 

E1 a sigui bisa cu Pyongyang 
a ofrece pa conduci un in- 
vestigacion conhunto den 
e incidente, añadiendo cu e 
proposicion por yuda baha 
tension y a refleha un “deseo 
sincero di noord Korea su 
banda pa studia e asunto den 
detaye.” 

“Nos ta percibi cu Merca ta 
menasa pa tuma vengansa y 
ta yama riba otro nacionnan 
pa condena e pueblo demo- 
cratico di republica di Korea 
como absolutamente pelig- 
roso, segun nan añadi tension 
na e situacion ya caba dificil 
di e peninsula Koreano y cu 
por guia na mas escalacion 
di conflicto,” Lukashevich a 
bisa.Q 


musulmannan como e sanc- 
tuario noble y e area di A1 
Aqsa Mosque. Oficialnan di 
siguridad Israeli a categorisa 
e atakenan como trabou di 
individuonan actuando riba 
nan propio iniciativa y no di 
ta orkestra of bou orden di 
niun grupo of organisacion. 
Prome Minister Benjamin 
Netanyahu di Israel a acusa 
Presidente Mahmoud Abbas 
di e autoridadnan Palestino di 
instiga violencia despues cu 
Abbas a urgi Musulmannan 
pa defende e ciudad santo Je- 
rusalem, riba tur cos. 

Como esfuerso pa reduci e 
tension, y bou di presion di 


Jordania y presion interna- 
cional, Israel a kita restriccion 
riba adoradonan Musulman 
atendiendo oracionnan di di- 
abierna den e ultimo siman- 
nan, permitiendo hendenan 
di tur edad pa participa. 

Un confrontacion na frontera 
di Israel cu Gaza e siman aki, 
cu Israel ta bisa di a wordo 
haci pa un atake di ‘sniper’ 
riba un patruya militar Is- 
raeli, a laga un comisario di 
Hamas morto y un soldaat di 
Israel herida, poniendo un fin 
na un guera di 50 dia largo e 
zomer aki. 

E bom cu a wordo tira riba 
un auto Israeli na noord West 


Bank diahuebs, a laga un mu- 
cha muhe di 11 aña cu ke- 
madura severo y su tata leve- 
mente herida. 

Por lo menos 14 Palestino a 
keda deteni e anochi ey na 
West Bank village di Azzoun, 
banda di unda e atake a tuma 
luga. 

Minister di Defensa Israeli, 
Moshe Yaalon, a tour e area 
diabierna y a bishita e esun- 
nan herida na Hospital. 

“Nos lo pone man riba e au- 
tornan di e atake y si nan a 
wordo manda pa otronan, nos 
lo gara nan tambe,” Yaalon a 
bisa den un declaracion cu a 
bin for di su oficina.Q 

Papa a condena IS pa e sufrimento di muchanan 



VATICAN CITY - Papa 
Fransisco a condena e 
“persecucion brutal” dia- 
huebs di IS (Islamic State) 
y a bisa cu e goso di Pasco 
a wordo oscurisa pa e suf- 
rimento di muchanan den 
medio este y rond mundo. 

Miles di hende a bay St. Pe- 
ter's Square pa scucha e papa 
Argentino su bendicion y 
mensahe "Urbi et Orbi" (pa 
e ciudad y mundo henter), 
marcando e di dos Pasco 
desde cu el a wordo eligi. 

E1 a condena bringadonan 
IS cu a mata of aloca Shi'ite 
Muslims, Christiannan y 
otronan na Siria y Irak cu 
no ta comparti e grupo nan 
ideologia. 

“Mi ta puntra E, e salbado 
di mundo, pa mira riba nos 
rumannan na Irak y Siria, cu 


a sufri pa demasiado tempo 
e efectonan di e conflicto 
continuo y cu hunto cu es- 
unnan cu pertenece na otro 
gruponan etnico y religioso, 
ta sufriendo un persecucion 
brutal,” el a bisa. 


Despues el a desvia di su tex- 
to y a papia emocionalmente 
di “muchanan cu mester a 
wordo re-aloca pa motibo 
di guera y persecucion, cu a 
wordo abusa y cu otronan a 
tuma bentaha di nan dilanti 


nos propio wowonan y nos 
silencio complice.” 

“Mi ta pensa tambe riba e 
babynan masacra den atak- 
enan di bom, tambe esunnan 
unda e Yiu di Dios nace,” el 
a bisa si elabora. Atrobe sin 
elabora, el a papia di “Herod 
(nan) contemporaneo,” 
cu sanger riba nan man, 
referiendo na e rey biblico 
cu a ordena pa muchanan 
wordo mata pasobra el a mira 
Hesus como un menasa na 
su poder. 

Tambe el a papia di “babynan 
mata den matris,” condenan- 
do aborto como un producto 
di “un cultura cu no ta stima 
bida.” 

Papiando di e situacion di 
refugiado el a puntra pa “in- 
diferencia wordo cambia pa 
acercamento y rechaso pa 


hospitalidad, pa asina tur cu 
awo ta sufriendo por ricibi e 
ayudo humanitario necesa- 
rio pa vence e friu di winter, 
bolbe nan pais y biba cu dig- 
nidad.” 

E1 a apela pa un fm na con- 
flicto pa paisnan Africano, a 
urgi pa dialogo entre Israeli 
y Palestinonan, a condena e 
atake di Taliban riba mili- 
tantenan cu a mata mas di 
130 studiante siman pasa, y 
a gradici esunnan cu a yuda 
victimanan di e epidemia di 
Ebola. 

Riba anochi di Pasco, Fran- 
sisco a haci un yamada tele- 
fonico sorpresa pa acomoda 
refugiadonan cristian den 
campo di Ankawa, Irak. 
“Boso ta manera Hesus riba 
anochi di Pasco. No tabata 
tin espacio pe tampoco....” el 
a bisa nan. □ 


Vaticano a detene activista cu a mustra su pecho riba plasa 


VATICAN CITY (AP) — 
Vaticano a detene activ- 
ista femenino cu ariba e 
dia di Pasco a mustra su 
pecho riba plasa y a ba- 
sha estatua di Niño He- 
sus abou den e escena di 
Pasco den centro di St. 
Peter's Square, un vocero 
a bisa diabierna, enfati- 
sando cu e protesta a in- 
sulta e fielnan cu a uni pa 


celebra Pasco. 

Activista Ukriana, Yana Zh- 
danova a keda deteni pa in- 
terogacion, cu posibel carga- 
nan incluyendo realisacion 
di actonan ofensivo den pu- 
blico, insulto y robo. 

Un Zhdanova topless a gara 
estatua di Baby Hesus mas 
no menos un ora despues di 


Papa su bendicion di Pasco 
diahuebs. E personal di sigu- 
ridad di Vaticano inmediata- 
mente a cubri’e cu su jas y a 
deten’e, mientras Zhdanova, 
tiniendo e estatua ainda a gri- 
ta “Dios ta muhe.” 

Vocero di Vaticano Rev. 
Federico Lombardi a duna 
di conoce cu e incidente ta 
wordo tuma na serio, ambos 

pa motibo di e localidad y e 
solemnidad di e evento cu 
el a entremete, bisando el a 
purba pa “intencionalmente 
ofende sentimentonan reli- 
gioso” di numeroso di hen- 
de. 

E1 a nota cu tres miembro 
di “Femen activist group” a 
previamente dirigi riba Vati- 
cano cu un otro protesta luna 
pasa, mustrando nan pecho, 
na St. Peter's Square pa pro- 
testa bishita di Papa na Parla- 
mento Europeo. 


lmente ripiti pa severamente 
traspasa e derecho di fieldad 
y di respet di otronan nan 
conviccionnan religioso,” 
Lombardi a bisa den un de- 
claracion. 

E incidente di e scenario di 
Pasco tabata e ultimo di un 
serie di protesta di e movicion 
di derecho di hende muhe di 
Femen dirigi riba Vaticano e 
ultimo añanan, demandando 
derecho pa hende muhe, ho- 
mosexual y protestando na 
fabor di aborto. 


“E ta pa e motibo aki e ta cor- Esaki ta prome biaha cu un 
ecto pa procede cu rigor con- activista a keda deteni pa 
tra actonan cu ta intenciona- Vaticano. □ 



















San Nicolas 
Taekwondo 
cena di Pasco 

Lesa pagina BlO/11 



25 aña di 
servicio 

Lesa pagina B19 




Bo ta desea di distribui informacion importantepa epueblo. 
Yama nos na 5827800 ofe-mail: accounting@bondia.com y nos 
tapercurapa bo informacion ta yega su destino. 

Nos servicio ta encera tur sorto dipromocion riba ñyer, booklet, etc. 

Cena di Bispo di Pasco 



Den paisnan Latino 
Americano tin e tradicion 
cu dia 24 di december 
famia ta reuni pa tin nan 
Cena di Noche Buena, cu 
ta refleha riba Bispo di 
Pasco. 

Na Aruba esaki no ta un 
tradicion, pero algun 
famia ta haci esaki. Mayo- 
ria ta uza e anochi di 24 pa 
finalisa decoracion di nan 
cas otro ta bay Misa. Du- 
rante e cena aki famianan 
a haci intercambio di re- 
galo y e muchanan tin 
e oportunidad di drumi 
mas laat. 

Cena di Bispo di Pasco 

E cena diNoche Buena ta 
wordo celebra dia 24 di de- 
cember, Bispo di Pasco. E 
anochi aki ta e celebracion 
Cristian di cua ta e anochi 


prome cu Hesus a nace. E 
custumber ta varia den pais- 
nan, pero ta bastante comun 
di tin un reunion familiar. 
Aki famianan ta yega hunto 
pa come pero tambe pa haci 
intercambio di regalo. E fi- 
esta aki ta wordo considera 
manera un fiesta di caracter 
cultural y familiar. E religion 
di Testigo di Jehova no ta 
celebra e Noche Buena, pa- 
sobra nan ta considera esaki 
di caracter pagano. 

Celebracion den 
diferente pais 

Na Mexico ta custumbra 
presenta obranan teatral cu 
ta representa e nacemento 
di Hesus, di cua tin biaha 
ta añadi tokenan comico y 
di politica actual of social. 
Tambe ta celebra tradicional 






“posadas,” den cua ta mus- 
tra e historia di Maria y Jose, 
ta resa rosario y despues ta 
kibra e piñatanan. Durante e 
fiesta aki tin ponche, buñue- 
lo y tamales pero tambe ta 
integra reyeno di diferente 
carni y fruta. E fiesta ta bay 
te den oranan di anochi laat. 

Na Paraguay ta un cus- 
tumber di pone simannan 
prome cu Pasco e pesebre 
tipico Paraguayo, unda cu 
ta pone cada figura, fruta, 
flor di coco, etc. Durante e 
dia ta prepara cuminda friu 
pa comparti cu e famia y ta 
custumbra di tira klapchi 
wardando e momento di 
nacemento di Hesus. 

Na Venezuela, Colombia, 
Ecuador, Bolivia y Peru e 
custumber ta prepara desde 
algun dia prome di e “nace- 
mento.” Ta prepara e pese- 
bre, pero tambe e kerstboom 
decora cu bala, luznan di 
colo, slinger, etc., unda cu ta 
pone e regalonan cu lo wor- 
do intercambia. 

Dia 24 anochi ta tene un 
cena familiar cu galiña di 
Nochi Buena, appelmoes, 
salada, paneton, chuculati 
cayente y biña.Q 

Minister Dowers: 


“Lo no stop te ora soluciona e retonan riba adictonan ambulante” 






parti di negoshinan pa alivia 
e situacionnan aki y si e 
situacion no conoce un me- 
horacion, e lo pone un team 
special riba caya pa check di 
cua negoshi e sushedad ta bin 
y lo traha proces-verbaalnan 
grandi pa e negoshi(nan) aki. 
Tambe lo combersa cu min- 
isterio publico pa wak ki op- 
cionnan tin pa por actua mas 
severo den e casonan cu ta 
keda ripiti y no wordo solu- 
ciona. 

Minister Dowers ta apela 
na tur miembro di nos co- 
munidad pa cada uno di nos 
contribui na preveni e prob- 
lemanan cu tin actualmente, 
particularmente e comercian- 
tenan, pasobra ora acomoda 
e adictonan nan ta sinti co- 
modo, nan ta sigui aglomera 
y ta sigui forma un molester y 
peliger pa e trahadonan, otro 
doño di negoshi y ta menasa y 
core cu clientenan. 

E minister a comenta cu nan 
ta spera di haya cooperacion 
mas estrecho cu comercio 
y cu comercio lo avisa nan 
tambe pa nan por actua y 
tuma pasonan pa cu preven- 
cion y no lo tin mester mas 
den futuro pa cada biaha mo- 
bilisa teamnan grandi pa haci 
limpiesa mas. 

Minister Dowers a conclui 
bisando cu e tin un compro- 
miso fuerte cu nos comu- 
nidad y no lo stop esfuerso- 
nan te ora e problemanan aki 
wordo resolvi.Q 


Minister di Husticia mr. 
Drs. Arthur Dowers a 
bishita algun di e areanan 
unda ta sintiendo e efec- 
tonan negativo cu concen- 
tracion di adictonan am- 
bulante ta causando. Riba 
diahuebs e mandatario a 
bay cu un team di Serli- 
mar pa haci e area limpi 
y personal di Fundacion 
Elizier, cual ta traha riba 
tereno di rehabilitacion y 
cuido despues di adicto. 


curatela y pa yuda esunnan cu 
problema psikiatrico pa wor- 
do interna den un facilidad, 
unda nan ta haya asistencia. 
Pa cu a adictonan cu no tin 
famia cu por of ta dispuesto 
pa atende cu nan, “nos mes lo 
bay atende cu nan,” e minis- 
ter a bisa. 


Minister Dowers ta gradici 
e dos instancianan aki, in- 
cluyendo ministerio di infra- 
structura, pa na cooperacion 
pa yuda resolve e retonan aki, 
esta di elimina e sushi den ci- 
udad y atende cu e adictonan 
ambulante cu ta causando 
molester. 

E mandatario a splica cu a 
palabra cu e fundacion, cu 
nan lo haci intentonan pa 
haya e adictonan acepta pa 
tuma tratamento boluntari- 
amente y a atende tambe cu 


mes por a mira tin hopi, nan 
ta agiomera hopi sushi, hopi 
cosnan cu no ta bon. Nos a 
piki tur esey y instruccion na 
polis ta pa cada tanto rato nan 
pasa tira bista si nan ta eynan 
y percura pa nan no por per- 
manece riba tereno publico 
of tereno priva,” Minister 
Dowers a bisa. 

E adictonan ambulante ta 
molestia hende, ta horta den 
auto, den cas y negoshi y 


e departamento di pone bou 
curatela pa percura y atende 
cu e adictonan cu no ta acepta 
e oferta pa tratamento bolun- 
tariamente. 

Minister Dowers ta splica 
cu diahuebs a dicidi pa Polis 
core cu un hoben adicto in- 
mediatamente for di e area, 
pasobra cu e tabata den un 
condicion hopi malo, bou 
di condicionnan cu simple- 
mente “no por.” Polis a bay 
cu su persona y lo cuminsa 
un proceso pa determina con 
pa yuda e hoben aki. 

Tambe a papia cu un otro 
adicto y ofrece tratamento. 
Minister a splica cu cerca 
e persona aki ta bisto cu tin 
problema mental y si e no 
bay boluntariamente pa trata- 
mento, e mes lo emiti un 
ordo pa e wordo tuma den 
tratamento. 

“Banda di esey nos lo bay 
tambe mira con lo bay atende 
cu e otro gruponan cu ta riba 
caya. Pasobra manera boso 


un forma responsabel, Min- 
ister Dowers a subraya. 

E1 a pidi pa no laga of paga 
chollernan pa tira sushi afo 
sin supervision, pasobra nan 
ta tira e sushi riba tereno pu- 
blico y ta causa extra molester 
pa tur hende, tanto cliente, 
como empleadonan y e ne- 
goshinan mes. Ademas, el a 
agrega, pa tampoco laga e pal- 
etnan cu a bin cu carga unda 
cu ta benta, pasobra e adic- 
tonan ambulante ta coy esaki- 
nan y ta traha luganan pa nan 
drumi unda cu ta, treciendo 
mas sushedad y molester. 

Materialnan di construc- 
cion uza cu ta procedente 
di negoshinan tambe ta un 
otro grupo di desperdicio cu 
ta wordo haya tur caminda 
benta y esaki tambe mester 
wordo elimina mas pronto 
posibel. 

Minister Dowers a bisa cu 
ta conta cu e cooperacion di 


E titular di husticia a indica 
bon cla cu e problematica di 


aunke ta un dolo di cabes pa 
resolve e problematica aki, no 
tin espacio pa entrega, Min- 
ister Arthur Dowers a sub- 
raya. E1 a añadi cu lo sigui 
move den e area, lo sigui haci 
limpi, lo sigui papia cu e adic- 
tonan ambulante pa na acepta 
tratamento y lo sigui haci tur 
esfuerso te ora cu nan mes 
compronde cu loke ta pas- 
ando y loke nan ta haciendo 
no ta aceptabel. 

Minister Dowers a expresa 
cu ta pidiendo cooperacion 
di e famianan di e adictonan 
pa cu pone e adictonan bou di 


adicto ambulante/choller ta 
tuma esfuersonan serio di 
parti di diferente grupo di 
interes y instancia y esaki ta 
inclui e comerciantenan mes. 
E mandatario a haci un apela- 
cion fuerte na comercian- 
tenan den centro di Oranjes- 
tad, den Caya Betico Croes y 
e area rond di dje cu un con- 
centracion di actividad com- 
ercial pa nan cooperacion. 

No ta solamente e choller ta 
produci sushi, pero tambe e 
tiendanan y otro negoshinan 
y mester percura pa e desper- 
dicio wordo deshaci di dje na 

PANORAMA SOCIAL 


Ford Motor Company orguyoso di Arubiano cu talento 

“Master Award Certification” duna na mecaniconan di Yrausquin 



ORANJESTAD - E agencia di auto Yrausquin, 
cu ta existi pa mas di 60 aña caba y a traspasa 
tres diferente generacion den benta di auto di 
calidad, recientemente a ricibi certificacion 
di calidad for di Ford Motor Company. Tres 
mecanico a ricibi nan Master Award Certifi- 
caction di Ford Motor Company pa nan tra- 
bao excelente y dedicacion. 

Pabien na Orlando Maldonado cu ta mantene su 
certificacion di Master Technician specialisando 
su mes como “Senior Chassis Specialist,” y alabes 
a termina un par di cursonan adicional, por ehem- 
pel “Steering and Suspension Systems Specialist” y 


“Climate Control Systems Specialist.” 

Pabien na Lucasio “Lucas” Boekhoudt cu a certi- 
fica como “Senior Chassis Specialist” y desde awor 
tin cu sigui completa tur cursonan cu falta pa por 
bira “Master Technician.” 

Tambe un pabien ta bay pa Luigi Peña cu a ricibi 
algun certificado den specialisacion di entre otro 
“Brake Systems Specialist,” “Gasoline Engine Re- 
pair Specialist,” “Steering and Suspension Systems 
Specialist” y “Climate Control Systems Specialist.” 

Ford Motor Company tin como meta pa mantene 
tur mecanico cu ta traha riba nan autonan ta na hal- 



; m 



tura di cambionan y enfoca riba mehoracion a base 
di training di productonan y e ultimo specialisa- 
cion den un esfuerso pa garantisa e miho servicio 
posibel. 

Yrausquin tambe ta enfoca riba servicio y ta sigui 
actualisa conocemento y experencia di su mecani- 
conan cu diferente training pa sigura cu por garan- 
tisa un nivel superior di calidad. 

Gerencia y e personal completo di Yrausquin ta 
felicita nan coleganan cu e distincion aki y ta con- 
tento di por sigui garantisa un servicio di calidad 
halto, ora di servicio of drecha autonan di marca 
Ford y Lincoln. □ 


Ganado di auto 0 kilometer Caliente 90.7FM 




E gran sorteo a tuma luga dialuna 22 di de- 
cember pa 21.00 di anochi. 


A scoge e parkeerplaats di Crown Electronics pa 
saca e ganado. Den presencia di notario Ralph Yar- 
zagaray e ganado a wordo saca. E ganado a resulta 
di ta un hobencita di 20 aña esta Marilyn Suzanne 
Maria prins, naci y biba na Aruba. E ganado a haya 
su ticket ora cu el a haci compras na Dots Extreme 
Fashion situa den caya grandi na Oranjestad.Q 

Bautismo di uniform den ambiente di cena di Pasco 




SOLITO- Den un ambi- 
ente unico na RC A Arena, 
division Menor, Mayor, 
Hubenil , directorado y 
Sponsor a bini hunto pa 
un dushi cena y alabes 
bautismo di e uniformnan 
nobo. 

Tita Iglesias a representa In- 
sel Air, Shandeeh Arends a 
representa Interprint y Ya- 
rina Leon a representa Wel- 
come Back Snack. Directiva 
ta gradici e Leidsternan y 
otro Boluntarionan cu a zorg 
pa prepara club y regla di A 
te Z, particularmente Tiana 
Leon. Prome siman januari 
seccion hubenil lo ta bek den 
accion RCApaBida.Q 

PANORAMA SOCIAL 



Festival di canto di Colegio Hilario Angela 




Un total di 17 alumno di 
Colegio Hilario Angela 
na San Nicolas a participa 
na e prome Song Festival 
2014. 

E tema tabata “A STAR IS 
BORN” y tabata tin 2 cat- 
egoria cu tabata di klas 1 te cu 
klas 3 y klas 4 te cu klas 6. E 
maestro di ceremonia tabata 
e maestro Addonsito Croes 
y e cuerpo di hurado a con- 
sisti di: Denzel Brown, Meli- 
zienne Richardson, Frederick 
Bernabela y como presidente 
di hurado Valentino King. 
Zonido y musica tabata den 
man di S. Jandroep. 

Den Categoria A e ganado 
absoluto a resulta Jahlijah 


Richardson cu e cancion 
“Soon and very soon”.Final- 
ista tabata: Daniela Boasman 
y Mishylee de Freitas. Pa 
Categoria B e ganadora a re- 
sulta Gabriela Boasman cu 
e cancion: “CARRY ON”. 
Finalista nan tabata Ishmael 
Dinzey y Temara Cush. 
Segun informacion ricibi, 
tanto Jahlijah Richardson 
como Gabriela lo ta rep- 
resentando Colegio Hi- 
lario Angela durante VOZ y 
FANDIA2015. 

E comision di maestronan 
bao guia di juffrouw Mau- 
reen Jandroep por ta orguy- 
oso di e resultado di e prome 
Song Festival di Colegio Hi- 
lario Angela.Q 

Intercambio di regalo durante 
cena di Pasco 




Dia 25 di december fami- 
anan a yega hunto pa 
celebra Pasco. Durante 
e dia aki regalo a wordo 
parti na muchanan pero 
tambe na adulto. 

Na cas di famia Winterdaal 
a celebra Pasco den famia 
unda cu tabata tin intercam- 
bio di regalo den oranan di 
anochi. Prome cu a tene 
e intercambio di regalo, 
e famia a sinta hunto pa 
come, papia y sigui pasa un 
rato agradabel. 

Accidente cu tres herido 
na Macuarima 



MACUARIMA - Diamars marduga na 
altura di J.R. Auto Center na Macuarima 
a sucede un accidente di auto. E acciden- 
te aki tin un saldo di tres herido. 

Patruya a yega na e sitio. Polis ta mira cu tin un 
Kia Sportage den e mondi pabou di caminda 
y un jeep para kibra dilanti di un pickup Mis- 
tubishi. Segun declaracion tanto e Sportage y 


e pickup ta bayendo pazuid y e chauffeur di e 
jeep ta biniendo di banda contrario direccion 
noord y a dal contra e Sportage. Cu conse- 
cuencia cu e chauffeur a perde control y ta 
bay para den mondi. E jeep a bay dal frontal 
contra e auto cu tabata patras di e Sportage. 
Ambulance a yega na e sitio pa hiba tur tres 
herido pa Hospital. Daño material tabata 
considerabel. □ 


Auto ta perde control dal contra cura di cas 



ORANJESTAD- Diahuebs den oranan di cura di cas. e chauffeur un rato a kita su bista di riba caminda pa 

anochi, presencia di polis ta wordo rekeri na Na yegadanan ta bin topa net pariba di e rotonde, coy algo y asina a desvia, a slip bay dal contra e cura 
altura di e rotonde Verbindingsweg cu Caya un auto Nissan Almera, cu hopi daño material y un di cas y basha esaki abou. Polis di trafico a atende cu 
Betico Croes, pa un auto cu a dal contra un parti di cura basha abou. Polis a bin compronde cu e incidente aki.Q 

Victima di bon boluntad 


Turista cu yiu no a wordo secuestra 



ORANJESTAD- Un 
homber cu kier a yuda 
un turista cu su yiu pa no 
perde nan barco di cru- 
cero a bira victima di su 
accion di bon boluntad. 

Na prome instante a drenta e 
noticia ayera cu un homber a 
secuestra e turistanan pa mas 
cu dos ora den su auto. Esaki 
a causa reaccionnan fuerte 
den comunidad. Supuesta- 
mente e dama a logra comu- 
nica cu un persona y esaki 
lo a bati alarma. N altura di 
Wilhelminapark polis a logra 
para e pickup, E chauffeur 
a keda deteni, e dama cu su 
yiu tabata basta emociona. 
E dama na prome instante 
no kier a entrega keho, pero 
despues cu polis a splica su 
persona si e no entrega keho, 
e chauffeur lo sali liber, e ora 
e dama a dicidi di entrega 
keho. Pero el a nenga ayudo. 


Despues a resulta cu e chauf- 
feur tabata inocente. E 
homber tabata warda na De 
Palm Island riba su señora 
caba di traha. E momento 
ey e turista a pidi pa un lift 
pa asina no perde e barco. 
E homber a nenga prome 
pero ora e turista a cuminsa 
yora, el a dicidi di hiba nan. 
Na caminda e turista a cum- 
insa bis’e e ta bayendo robes 
y a cuminsa bira histerico. E 
homber cu no ta compronde 
Ingles mucho, a para pa un 
otro persona traduci loke e 
turista tabata bisa. E ora e 
turista a bisa cu e homber ta- 
bata tene nan contra nan bol- 
untad mas cu dos ora caba. E 
persona e ora a dicidi di alerta 
polis. Na warda di polis a bin 
resulta cu e turista a cambia 
su version y a hasta insulta 
polis. Nan a dicidi di hiba e 
señora cu su yiu na e barco y 
laga e chauffeur bay. Q 


Muhe maltrata a resulta di 
ta busca pa instancianan 

PARKIETENBOS— Central a haya un yamada y ta manda 
Polisnan na haltura di Dump, pa un maltrato na e sitio, Polis a 
topa cu e muhe G, kende ta bisa cu un rato prome, el a wordo 
maltrata pa e homber A. 

E ta bisa cu e ta un drogadicto y tin un debe na e homber A. 
Polis a bisa e muhe pa e bay e camindanan corecto pa duna 
keho. Mirando cu tin buskeda di e muhe aki, Polisnan a de- 
tene y a hib’e warda di Santa Cruz pa entrega su persona na e 
instancianan na unda e ta pertenece.Q 

Dos ruman homber ta 
bringa formal cu otro 

BOEGOEROEI— Polisnan di Noord a haya un yamada di 
un pelea na Boegoeroei. Na e sitio, Polis a topa cu dos homber 
riba vloer, cu a resulta di ta e rumannan M, kendenan ta bou 
di influencia di alcohol. J.M. a bisa Polisnan cu nan ta brin- 
gando y a cay. 

Polis a scual tur dos debidamente. Un di e rumannan ta biba 
na Montaña y a keda den e bisindario y a wordo hiba su cas. 
E otro ruman a cana bay direccion di parada di bus pa e coy 
bus y bay cas.Q 

Cachonan ta cana los riba 
caminda y ta morde mucha 

ORANJESTAD— Central ta manda Polis den De la Sall- 
estraat, na unda cacho a morde un mucha. Na e sitio, Polis 
a papia cu e homber F, kende ta bisa cu un cacho a caba di 
morde su yiu. Polis a mira e parti patras di e mucha su pia 
tabata cora. F, a bisa cu e doño di e cacho ta biba na un cas na 
Sividivi. Relaciona cu esey, Polisnan a bay na e cas y ta mira 
cuatro cacho los. 

E cura no tabata cera. Polis a papia cu e habitante H, kende 
ta bisa cu e no tin cacho. Mirando cu e ta bisa cu e ta duna e 
cachonan cuminda. □ 


Auto horta laga atras 

TANKILEENDERT— Central a manda Polisnan na un edificio na Tanki Leendert na unda 
un auto horta a wordo laga atras. 

Na e sitio, Polisnan a topa cu e auto Toyota A-59624, cu ta procedente di ladronicia. Takelwa- 
gen di Nagico a bin pa investigacion y a hiba e auto warda .Q 

Ladron ta drenta den cas na Sabana Basora 

SABANA BASORA— Central a manda Polisnan na un cas na Sabana Basora pa un kiebro. 
Eynan Polisnan a papia cu e muhe J.G. kende ta bisa cu desconocinan a kibra drenta den su cas 
y a bay cu algun articulo.Q 

Homber sospechoso tabata busca auto di su amiga 

ORANJESTAD— Central ta manda Polisnan na e parkeerplaats di Aruba Post pa un homber 
sospechoso cu ta purba habri autonan. 

Na e sitio, Polisnan a papia cu e homber F, kende a bisa cu e ta buscando auto di su amiga, 
pero no sa na unda el a para. Polisnan a mustra cu no ta sin mas, e por bay na tur auto. E1 a 


Ladronnan ta horta den camber di hotel cu 

huesped drumi 

PALM BEACH—Central ta manda Polisnan na Occidental Hotel pa un kiebro. Na e sitio, 
Polisnan a papia cu e homber K, kende ta bisa cu dia 22 di december, mas o menos 23.00, el a 
bay drumi. 

E1 a wordo lanta dor di un zonido den e camber 1213. Mas o menos 00.15, el a spierta y a haya 
un homber desconoci den su camber. 

Despues el a cana bay na e veranda y a mira dos homber bula for di e dak. E hombernan 
desconoci a b ay cu algun cosnan den e camber, E dos tasnan a wordo haya riba e dak y e otro 
articulonan si no a wordo haya. Polis a tuma e keho.Q 

Ladronnan a drenta den BGD 

ORANJESTAD —Central ta manda Polisnan na e oficina di BGD den Van Leeuwenhoek- 
straat pa un kiebro. 

Na e sitio, Polisnan ta papia cu e muhe W, kende ta bisa cu desconocinan a drenta dor di un 
bentana den e oficina y a reboltia den e oficina. 

Polis a tuma e keho, y Recherche a wordo poni na haltura.Q 

LESA 


Mensahe di fin di aña 

Cosnan bon ta na caminda (Job Capitulo 36 vers 10 y 11) 



Aña 2014 no tabata un aña 
facil, nos a conoce hopi 
situacion delicado, den 
cas di Famia, riba trabao, 
den Gobierno y Politica, 
hopi manifestacion, au- 
mento di negativismo, di- 
vision den famia, aumento 
di divorcio. 

Pero nos tin cu tuma tem- 
po y wak e cosnan positi- 
vo, pasobra nunca mentira 
por gana berdad, e cosnan 
positivo a sosode, den nos 
curason na prome luga , 
pero tambe nos por mira 
cu tin un Adelanto pa nos 
tur, specialmente pa esun- 
nan cu nan curason ta de- 
sea di bay dilanti. 

Pero awor nos ta para dilanti 
di un otro fin di aña, y hopi 
hende ta prepara pa habri 
un aña lo miho posibel. Tin 
hende ta kere keto bay den 
asunto di fucu, con ta core 
cu e aña bieu pa asina cum- 
insa un aña nobo,gastando 
un cantidad di placa innec- 
esario, y den Januari nan tin 
mesun problema. e fucu di 
mas grandi cu ta existi ta falta 
di Pordon, division, codicia, 
egoismo, manipulacion,a ro- 
gancia, y si nos por libra nos 
mes di e cosnan aki nos la 
habri un aña tremendo yen di 
bendicion, pa nos bida, cas y 
Famia. 

Reconcilia 

Ban pordona otro tur locual 
por a pasa den aña 2014 of 
añanan anterior, camin- 
da bo no tabata sa cu e pio 
fucu den nos bida ta falta di 
pordon,falta di pordon ta 
mantene herida habri,y ta 
trece amargura den nos cu- 
rason, e ta causa malesa den 
nos sistema. No ta necesario 
drenta aña nobo den e condi- 
cion aki, no ta necesario tene 
hende na curason, no ta nec- 
esario sigui pleita, sigui odia, 
sigui dividi, pero ta impor- 
tante pa pordona, restaura, 
y reconcilia, pasobra ta esey 
ta e cosnan cu ta trece e paz 
berdadero den cas , y tur otro 
caminda cu nos por reuni. 
Pasobra caminda tin union 
,dios ta manda su bendicion, 
no ta importa si bo cas ta 
grandi, mediano, chikito, of 
bo ta biba den un bario resi- 
dencia, of bo ta biba den parti 
di campo, ta e paz cu bo tin 
den bo cas, ta atrae e ben- 
dicion di Dios. Pasobra sin 
e paz bo no tin trankilidad, 


y si bo cera aña sin paz bo ta 
habri aña sin paz, y bo por 
pensa hopi cos di , supersti- 
cion (bijgeloof) pero ningun 
di e cosnan ey no ta cambia 
bo situacion. 

Tuma riesgo 

Si den bo curason no tin un 
cambio tocante, otro persona, 
si bo ta keda persigui, mur- 
mura, calumnia, bo bida lo 
permanece na mesun nivel 
aña aden aña afo. bo no por 
logra nada si bo no confronta 
nada, Bo no por crece si bo 
tin miedo di tuma risico, 
flohera no ta trece rikesa e ta 
haci hende pober. No por 
tin victoria , si no tin lucha, y 
pa gana nos mester tin confi- 
ansa , y persevera den señor 
, cu hopi oracion y gratitud 
pasobra esey ta caminda ber- 
dadero pa nos logra yega na 
nos meta. 

Maldad 

Pero awor nos kier dunado e 
palabra di Dios pa aña 2015 
saca for di e buki di Job capi- 
tulo 36 vers 10 y 11. nos tur 
kier pasa un aña bon, awel 
esey ta mara na condicion di 
nos obediencia na Dios. Pa- 
sobra den e mundo di awen- 
dia, tur hende kier tur cos , 
pero sin dios, mesora cu bo 
papia di dios, hende ta cum- 
insa pensa di religion y no di 
relacion, anto nos relacion cu 
Dios ta di un balor hopi, pero 
hopi grandi, pasobra dje tur 
cos ta bini. den e buki di job 
capitulo 36 vers 10 aki nos 
kier cuminsa e ta bisa asina 
aki; e ta habri nan horea pa 
instruccion, y ta ordena pa 
nan converti di maldad. 

Hopi biaha ora nos papia cu 
un persona, pa e permiti Dios 
cambia su bida, esey ta ni- 
fica cu ningun hende no por 
cambia hende, ta solamente 
dios por cambia hende, y esey 
ta si e hende permiti, tambe 
esaki ta nifica cu ta un per- 
sona mes ta dicidi, si e ta keda 
biba un bida den derota, mal- 
dad, bruheria, orguyo, adic- 
cion, bicio, adulterio, sexo, 
ladronicia, amargura, men- 
tira, redo, etc., etc. 

Bida nobo 

Si un persona dicidi den su 
curason, di sali di maldad 
e ta sali completamente cu 
ayudo di Dios, e ta tuma un 
proceso, pero na fmal e per- 
sona aki lo tin un bida nobo 
y victorioso den Cristo, 


su condicion ta cambia di 
malo pa bon, depende di e 
decision cual e tuma awe. 
Dios ta ordena pa converti y 
sali for di maldad, pasobra e 
kier bendiciona su pueblo, 
no ta boluntad di Dios pa 
bo famia ta kibra, bo yiunan 
ta riba caya, bo ta sin trabao, 
violencia domestico tur dia, 
abuso tur dia, palabra malo 
ta domina den bo boca y den 
bo hogar, bo no tin sosiego 
ningun momento, bo ta bao 
di stress constantemente, 
bibando un bida amarga, 
caminda bo no tin paz cu 
bo mes, ni tampoco cu otro 
hende. 

Un bida den maldad no ta pa 
ningun ser humano, pasobra 
dios a stima mundo asina tan- 
to cu e manda su unico yiu, 
pa ken cu kere den dje no bay 
perdi, esey ta nifica cu bo tin 
balor dilanti di Dios. Dios su 
bista ta riba bo, su deseo ta 
pa bo tin un bida, agradabel, 
no un bida despreciabel, un 
bida di alegria , no un bida di 
tristesa, un bida yena cu dul- 
sura, no un bida yena cu am- 
argura. ta tempo pa aparta di 
maldad, ta tempo pa yena bo 
mes cu cosnan bon, saca tur 
locual ta perhudica bo bida 
for di den bon caminda, tur 
esunnan cu ta pretende di ta 
stima bo. Pasobra bo ta bebe, 
droga, y comete otro cosnan 
cu no ta bon den bista di dios 
hunto cu nan , no ta bo ami- 
go, aparta bo mes di nan. 

Drecha relacion 

Den obediencia y paz nos lo 


logra tur locual cu nos mes- 
ter, pero mester tuma un 
decision hopi grandi, y esey 
ta di drecha bo relacion cu 
Dios, solamente di e forma 
aki nos aña por bay bon. 

Ora nos aparta di maldad, y 
entrega nos mes completa- 
mente na Dios, esaki ta un 
wake-up call pa tur hende cu 
berdaderamente kier tin un 
aña 2015 exitoso. Tin hopi 
hende ta proclama maldad, 
profetisamaldad, pasobra nan 
no ta mira nada mas cu esey, 
di nan boca ta sali solamente 
desaster, solamente cosnan 
malo, nan ta lubida locual 
Jeremias 29; 11 ta bisa , den 
aña 2015 libra bo di hende 
nan asina, Pasobra ora abo 
uni cu hende cu door di un 
of otro motibo nan ta amarga, 
nan amargura, ta alcansa bo 
tambe. 

Pasobra bo ta cuminsa ripiti, 
tur locual nan ta papia, y asina 
nan mentira ta bira bo berdad. 
Ora e palabra di Dios ta bisa 
aparta di Maldad , ta nifica 
tambe, aparta for di hende cu 
ta Papia, y practica maldad. 
job capitulo 36 ver 11 ta bisa 
asina aki; si nan tende y sirbi 
, nan lo caba nan dianan den 
prosperidad , y nan añanan 
den felicidad. 

Felicidad 

Na tur esunnan cu tende di 
aparta di maldad , locual ta 
spera nan ta prosperidad y 
felicidad, pasobra e palabra 
di dios ta bisa cla cu si bo no 
tende bo maldad lo alcansa 
bo. Dios ta ordena nos pa 
aparta for di maldad y busca 


bondad, busca felicidad, pa- 
sobra tur cos ta cuminsa ora 
nos aparta for di maldad. 
Esaki ta tur locual nos mes- 
ter haci pa aña 2015, no bay 
tras di locual hende ta bisa 
pero scucha e palabra di Dios 
cu por trece , cambio den bo 
bida, tene na cuenta cu nos 
mester haci oracion cual ta 
e yabi di comunicacion cu 
Dios. Pidi dios pa union den 
bo famia, cuida bo matrimo- 
nio, cuida bo yiunan. 

Reto 

Hopi reto ta spera henter 
mundo den aña 2015, pero 
nos ta pidi dios tene miseri- 
cordia di nos dushi Aruba, y 
si nos aparta nos mes for di 
maldad, dios ta fiel y husto pa 
bendiciona nos. 

Nos kier invitado pa sintoni- 
sa nos diadomingo mainta 28 
December di 6am -9am pa 
tres ora di oracion na Hit 94 
Fm. pa asina cera un aña den 
oracion, y habri aña den ben- 
dicion. 

Bo sosten pa nos habri aña 
2015 y sigui haci e obra di 
dios ta sumamente necesa- 
rio, si bo no a haci bo dona- 
cion ainda na nos ministerio 
, bo por haci segun dios pone 
riba bo curason na C.M.B 
riba Stichting Mount Horeb 
Ministries , savings acct 
101.601.809 . Masha Danki 
pa bo bendicion, por fabor 
skirbi nos pa mas informa- 
cion riba Email na horebrhe- 
ma@gmail.com Feliz Aña 
2015, cu e felicidad, pros- 
peridad di dios alcansa bo y 
tambe bo famia.aña. □ 

Tributo na Hubert Lio Booi 
y Entiero 



Pa medio di esaki nos ta 
informa y invita pa asis- 
ti na e tributo y entiero 
di Sr. Huberto Obdulio 
Booi, miho conoci como 
Hubert Lio Booi. 

E Tributo pa un Gran Balu- 
arte di Cultura, M E Flamingo 
Arubiano” 

Sr. Huberto O. (Lio) Booi 
a nace dia 25 di juli 1919 y 
a fayece dia 20 di december 
2014 

Tributo lo ta riba diasabra 27 
di december 2014 desde 6’or 
pa 10’or p.m. den Sala di Ex- 
posicion na Cas di Cultura, 
riba Vondellaan. Artistanan 
local y instancia priva y go- 
bierno lo haci acto di condo- 
lencia y rindi tributo na Sr. 
Booi. 

Pa mas informacion lesa e 
programa cu ta aparece riba e 
pagina aki tambe 

Entiero lo tuma luga dialuna 
29 di December 2014 desde 
l'or pa 4 ? or di atardi e difunto 
lo ta den Pro Catedral San 
Francisco na Oranjestad. Lo 
tin oportunidad pa condo- 
lencia y tuma despedida di 
Sr. Booi. 


Prome cu hiba Sr. Lio Booi 
pa e Pro Catedral San Fran- 
cisco lo tin un ruta riba ca- 
minda cu e Shersh: 

Saliendo pa 12:00 pm di Ol- 
ive Tree na Cumana den 
direccion rotonde di Aero- 
puerto bini pa Camacuri, 
yega Rotonde Las Americas 
despues drenta Stadionweg 
( lo bira Caya Huberto Ob- 
dulio (Lio) Booi) banda di 
Cas di Cultura den direccion 
Oficina di UNOCA y eynan 
lo para un rato 1 pa 3 minuut, 
directiva di Unoca lo haci un 
entrega floral...pa sigui riba 
Caya Avenida Milo Croes, 
yega rotonde Banco di Cari- 
be sigui riba De La Sallestraat 
bini abou, dobla nan man 
drechi drenta Kamerlingh 
Onnestraat, yega Club RCA 
ta bira bini bek y para na su 
cas riba Kamerlingh Onnes- 
traat # 27 (2 min.). 

Pa despues bini bek riba De 
La Sallestraat dobla na man 
drechi bini abou pa Rotonde 
di Piet banda di La Salle Col- 
lege, dobla na man robes subi 
e caya di J.E. Irausquinplein 
y yega Pro Catedral pa 12:45 
pmO 


Programa tributo na Sr. Huberto 
Obdulio Booi 

6.00 p.m. - Oportunidad pa publico presente cuminsa cu duna condolencia; 

Aki tin un persona pa dirigi e fluho pa tur cos cana bon tras di otro, Na mesun momento 
e presentacion di canto ta cuminsa. 

6.05 p.m Grupo Melange cu nan presentacion bou direccion di Sra. Maybeline Arendsz 
Croes; 

l.Llanto di un mama; 2,Ora Solem; 3. Dia nos bolbe nos cas; 4. Mañan tin pan den cas 

6.25 p.m Discurso di señor Juby Naar, cu un dedicacion di señor Ito Tromp como amigo 
y ex colega; 

6.30 p.m Presentacion di De Trupialen un di nos grupo di cantonan cu mas aña di exis- 
tencia ta bay deleita nos cu tres cancion, 1. Ora Ubao, 2. Dia nos bolbe 

nos cas, 3. Orjunchi 

6.45 p.m. Discurso di señora Lourdes (Lula) Emerenciana; 

Cu lo hiba palabra den nomber di e comunidad Boneriano 

6.50 pm.- Presentacion di nos pianista Arubano Johnny Scharbaay hunto cu Freddy Ca- 
macho ariba Fluit y Gregory Scharbaay ariba Conga; 

7.05 p.m. Discurso di Señora Nilda Koolman, den nomber di e organisacion UNOCA; 

7.10 pm - Discurso di señora Lourdes “Des” Croes den nomber di Biblioteca Na- 

cional Aruba; 

7.15 p.m Presentacion di Coro bou direccion di nos soprano Arubano Tica 

Giel; Aki lo presenta tres cancion 1. Satisfaccion 2. Wega di Mucha; 3.E Hendenan no 
tin Luga 4. Nochi di Pasco, 5. Reconciliacion, 

7.30 p.m Discurso di Señor Frank Croes, como e ultimo director di Instituto di 
Cultura Aruba; 

7.35 p.m.- Presentacion di e solista Arlene Croes hunto cu su ruman pianista 
Sr. Albert Croes, ta deleita nos cu 3 cancion, 

7.50 p.m Discurso di Señor Stanley Kuiperi como docente Arte Visual y Artista plastico. 
Aki lo wordo pasa un video di algun pintura di Sr. Hubert “Lio” Booi 

7.55 p.m. - Presentacion di e duo di Rachell Kraaivanger y Richard Dabian 
1. Luna di plata 2. Aruba Romantica 

8.10 pm Presentacion di señor Rensley Gregory Mathilda, den nomber di e 
organisacion “Fundacion Lanta Papiamento”. 

8.15 p.m - Presentacion di Sr. Etty Toppenberg, guitarista di e bario di Companashi e 
bario di unda cu señor Lio Booi ta residencia. 

8:35 p.m -Presentacion di un di nos Poetanan Arubano señora Omaira Rodriguez -Brit- 
ten, cu un poesia dedica na señor Lio Booi 
E Flamingo di Aruba” 

8.45 p.m Presentacion di Rondaya Universal Arubano 
9.00 p.m. - Presentacion di Edjean Semeleer 

Un composicion di Lio Booi y canta originalmente di Lidwina Booi 
Titula: Nochi di Pasco 

9.10 - 9.45 p.m.- Presentacion di Grupo Musical Rincon Boys 

Cu nos Kerido Huberto Obdulio “Hubert / Lio” Booi sosega na pazQ 


Adriaan M. Moen: 

Sistema economicamente explotado y politica di opresion 


Ta desea bo un fin di aña 
2014 trankil cu pas, a la bes 
intelectualmente critico 
tocante e fenomenonan 
social religion y religio- 
sidad tradicional, conven- 
cional, cu ta conduci hopi 
hende na pensa y actua 
conformista, aceptando e 
’status quo’ existente i na 


vigor di desigualdad (a)so- 
cial grandi y creciente na 
mundo, a costo di mas cu 
mita di poblacion comun, 
e clase trahado (manual y 
no manual), den forma di 
condicionnan di bida min- 
imal, innecesariamente. 

Un situacion propaga y in- 


doctrina comosifuera ’nor- 
mal’, inevitabel, aceptabel, 
mientras cu ta trata di resul- 
tado logico y consecuente 
di sistema capitalista impe- 
rialista, impone y mantene 
pa podernan conservador 
politico economico y social 
cultural a traves di estado y 
di ideologia neo liberal y anti 


intelectual, cu ta sirbi nan in- 
teres di clase den e sistema 
total. 

Tal religion y religiosidad 
hamas a conduci na cambio 
di sistema pa mehora condi- 
cionnan di bida dje mita di 
poblacion bou di nivel oficial 
di existencia minimo. Histo- 
ria di pueblonan rond mun- 


do, den pasado y awendia, ta 
demostra esey. 

No tin awa bendita pa laba 
e realidad di clase asocial, 
anti cristian, aki’. Traha- 
donan mester conscientisa, 
organisa y lucha pa cambia 
e sistema(nan) economica- 
mente explotado y politica di 
opresion.Q 

Muchanan di Mama Rosa a deleita tur 
hende na Aruba y Corsou 



Na vanguatdia di mairha iH Korsou 


Desde cu e temporada di Pasco 
a yega, gaitanan di Aruba a cum- 
insa train prome cu e dianan fes- 
tivo. E gaitanan a traha riba can- 
ticanan nobo y a train duro pa 
asina presenta esaki na e publico. 

E grupo di gaita, esta e muchanan di 
Mama Rosa, tambe tabata train pa 
varios ora pa asina nan por a deleita 
nan fanatico pero tambe e publico 
cu tabata yega na e negoshinan. No 


ta solamente e gaita di Mama Rosa a 
toca na Aruba, sino na Corsou tam- 
be. 

Nan a haya e oportunidad di toca 
cu grupo di gaita na Corsou. Pero 
tambe a haya oportunidad di toca cu 
un baluarte di tambu. Durante nan 
bishita, muchanan di Mama Rosa a 
entretene muchanan. 

Aki nan a intercambia cu e muchan- 


an, unda cu nan a compaña e 
muchanan durante cantamento pero 
na mes momento nan a disfruta di e 
paisahenan di Corsou. Durante nan 
bishita na Corsou, nan tabata tin 
diferente toca y cu tabata un tras di 
otro. 

Aki na Aruba tambe nan tabata tin 
dianan cu toca un tras di otro, miran- 
do cu nan gusta canta y pero tambe 
unda cu nan por deleita tur hende.Q 

Dangui Oduber (MEP): 

Feliz Pasco y prospero 
aña 2015 


Aña 2014 ta yegando su 
final. Ta momento pa re- 
flexiona ariba un otro aña 
cu ta cabando y pa nos 
prepara pa un otro aña cu 
lo bay habri. 

E aña aki tawata mi prome 
aña oficial den politica y tam- 
be como parlamentario di 
nos pais. Un funcion cu mi 
ta haci mi maximo esfuerso 
pa mi representa nos pueb- 
lo dignamente y tambe pa 
cumpli debidamente cu nos 
pueblo. Nos trabou como 
parlamentario ta di controla y 
vigila gobierno y nos ta trata 
semper pa cumpli cu e tarea 
aki manera mester ta. E tra- 
bou aki no ta un facil. Bo ta 
perde hopi ora pa ta cu bo 
famia, pero e ta un sacrifi- 


cio cu bo ta haci na bienestar 
di bo pais. Mi ta spera cu e 
temporada di fin di aña aki 
trece paz y trankilidad pa nos 
pueblo y pa nos celebra esaki 
den compania di nos sernan 
keri. Tambe mi ta spera cu 
e temporada aki por trece 
union den nos pueblo. 

Den nomber di mi famia mi 
ta desea henter nos pueblo 
un feliz Pasco den compa- 
nia y harmonia di nan famia, 
amigonan, amistadnan y ser- 
nan keri. Alabes mi ta desea 
nos pueblo tambe di awor 
caba un prospero aña 2015 y 
cu Dios por drama su bendi- 
cion riba cada un di nos. Cu 
tur e deseonan di nos pueblo 
wordo cumpli den aña 2015. 
□ 



Rene Herde (AVP): 

Resumen di aña 2014 



Ta dificil pa haci un re- 
sumen di henter e aña. Aña 
2014 sin duda tabata uno 
mas dificil politicamente 
y economicamente den 
e historia di Aruba. Loke 
nunca nos a pensa por a 
sosode. Nos pais a hay’e 
den un conflicto legal, un 
conflicto a base di opinion 
ariba con ta maneha e fi- 
nancia di Aruba cu a bira 
un conflicto constitucio- 
nal serio den Reino cu no 
a caba di wordo discuti. 

Den aña nobo nos lo habri cu 
e discusion aki den e reunion 
Inter Parlamentario cu lo 
tuma luga, segun Parlamen- 
tario Rene Herde. Ta e aña 


cua nos amigo mas cerca di 
mundo, esta Hulanda, a uza 
un instrumento innecesario 
e ilegal pa forsa su opinion 
riba Aruba, e parlamentario 
ta sigui bisa. 

E aanwijzing a resulta di ta 
innecesario, ilegal e inefec- 
tivo. Hopi biaha nos a dis- 
cuti riba esey y otro aña nos 
lo sigui discuti y mustra esey. 
E tabata ilegal. Nos ta corda 
riba e discusion cu oposicion 
tabata bisa cu “nos no tabata 
tin cu papia riba esey. E as- 
pecto legal no ta importante.” 
No solamente expertonan 
na Aruba, na Corsou, Raad 
van Advies di Aruba y Sint 
Maarten, expertonan Hu- 


landes, profesornan Hulan- 
des, pero tambe siman pasa 
Hirschbalin, ex minister di 
Asuntonan di Reino y profe- 
sor di estado di derechonan, 
a bisa cu esaki ta ilegal. Pero 
manera e profesor a bisa, e tin 
duda serio. 

Den politica ora un hende 
bisa cu e tin duda serio, ta 
den un diplomatico e ta 
bisando bo cu bo ta fout, 
Herde ta sigui bisa. Ta tristo 
pa mira sinembargo cu e me- 
sun gobierno Hulandes ac- 
tual ta uza e mesun tactica na 
Hulanda. Siman pasa tabata 
tin conflicto serio den parla- 
mento di Hulanda riba un ley 
pa haci cambionan grandi di 
cuido medico pa hendenan. 
Prome ora e ley no a pasa, a 
surgi un discusion fuerte, y 
a pone presion fuerte riba e 
tres parlamentario Hulandes 
cu a dicidi di no vota pa e ley, 
p’esey e ley no a pasa. Nan 
a dicidi di yama e tres parla- 
mentario disidente, cu ta un 
palabra politicamente hopi 
pisa y cu ainda ta sigui haci 
dolor na Hulanda cu a hasta 
uza e palabra ey, segun lider 
di fraccion di AVP. 

A bisa cu ta bay bin un ley 
nobo, pero a bisa e tres 
miembronan di parlamento, 
cu nan ta bay bin cu ley nobo 
pero nan tin di priminti di 
antemano cu nan ta bay vota 
sin wak e ley cu nan ta bay 


vota na fabor. Algo cu tambe 
a causa discusion na Hulanda 
y un sorpresa amargo cerca 
nos tambe. Finalmente a 
bisa cu si e ley no pasa pa di 
dos biaha, lo bin cu un me- 
dida general di gobernacion” 
Modo di bisa cu nos ta bin 
cu un instrumento cu no tin 
di pasa den parlamento, se- 
gun Herde. E ley lo pasa sin 
e aprobacion di parlamento 
Hulandes. Esaki ta bira e dis- 
cusion na Hulanda, e discu- 
sion di ley mes a pasa caba. 
Dia tras dia prensa Hulan- 
des y otro medionan social, 
ta yen di e pensamento di e 
actual gobierno Hulandes 
pa uza un medida general 
di gobernacion pa forsa nan 
kier. Den e discusion na 
Hulanda algun hende riba e 
situacion di Aruba e aña aki, 
caminda e mesun forma di 
actua a wordo aplica. 

Bo ta bypass parlamento di 
Hulanda y di Aruba pone 
nan un banda y forsa bo kier 
via un aanwijzing, anto ora e 
proceso legal di pidi conseho 
na Raad van Staten a bin na 
ordo, a nenga esaki. Esey ta 
mesun proceso cu a wor- 
do uza na Hulanda, bypass 
reglanan democratico, regla- 
nan estatal, reglanan di estado 
pa forsa bo kier. E situacion 
lamentabel aki a tipifica tam- 
be e aña aki. Unda nos como 
partido, como AVP ta para. 
Nos ta keda bisa cu e KB di 


aanwijzing ta ilegal y cu tem- 
po esey lo wordo mustra, nos 
no tin problema cu esey. Pa 
loke ta trata e asunto fman- 
ciero, nos a pasa 2014 y 2015 
ta bay sigui cu e proceso cu 
nos a anuncia. Reduccion di 
gastonan, y percura si den 
caso di Aruba cu e economia 
lo sigui crece. Cu nos ta sigui 
mantene hende na trabou, 
crea trabou y sigui renoba nos 
pais, a pesar di e aanwijzing 
di aña pasa y e proceso di aña 
nobo di autorisacion. Nos ta 
bay sigui insisti den Reino pa 
un areglo di conflicto.” E are- 
glo pa ora di tin diferencia di 
opinion riba statuut cu bo tin 
un instancia independiente, 
un sorto di corte constitucio- 
nal, cu ta dicta y ta mara tur 
hende na su decision riba e 
tereno aki. □ 

tur esfuerso, den forma cre- 
ativo, pa por yega na solu- 
cion pa tur nos retonan. E 
no ta facil, pero tampoco e 
ta imposibel”, di acuerdo cu 
e mandatario. “E positivo di 
tur esaki ta cu polisnan ta 
hayando mas aplauso, pueblo 
ta mas pendiente di nan, ta 
resolviendo mas caso, ta de- 
teniendo mayoria sospechoso 
den casonan grandi y riba ca- 
minda, ta nota mas presencia 
pa control riba trafico, stu- 
urmento burachi, etc. Pues, 
e polisnan ta motiva y ta de- 
termina pa sigui mantene nos 
cayanan sigur,” asina Min- 
ister di Husticia a termina 
bisando. □ 


Minister mr. drs. Arthur Dowers: 

Cuerpo di Polis tin e capacidad y ekipo 


pa bringa criminalidad 


fondonan cu ta bay anual- 
mente den direccion 
di e Cuerpo di Polis, 
incluyendo fondonan 
adicional for di FDA. E 
adelanto den e servicio 
y resultado di Cuerpo 
Policial ta bisto pa tur 
hende. No solamente 
localmente ta nota mas 
presencia di Polis riba 
caminda, pero interna- 
cionalmente ta uzando 
e ehempel di Cuerpo 
Policial Aruba den 
varios rapport. No mas 
cu algun dia pasa un 
instructor di FBI taba- 
ta riba nos isla pa tene 
charla pa tur polis, den 
cual el a subraya e nivel 
halto cu nos polisnan 
na Aruba ta dispone di 
dje, tanto den nan conoce- 
mento y di ekiponan na nan 
disposicion. 

E realidad si ta cu, dor cu 
keto bay tin scarsedad di po- 
lis y cu un presupuesto limi- 
ta, ta pone cu no por opta pa 
traha overtime asina facil mas 
manera antes. Consecuent- 
emente, e teamnan trahando 
den cada warda den cada dis- 
tricto por ta mas chikito cu 
normal. Pero esey no nec- 
esariamente ta afecta e canti- 
dad di Polis riba caya, pasobra 
ta conta awendia cu un ekipo 
hopi mas grandi, eficiente y 
dinamico di Polisnan cu ca- 
chonan K-9, di Polisnan riba 
brommer, Polisnan di Vis- 
ibility Team den Oranjestad 
y banda di hotelnan y asina lo 
por sigui menciona diferente 
ekiponan cu ta traha simulta- 
neamente cu e patruyanan di 
Polis riba cada warda. 


“Asina mes, nos lo sigui haci 


Siman pasa Sindicato di 
Polis, SPA, den un de- 
claracion a protesta con- 
tra e hecho cu tin reto den 
presupuesto di Ministe- 
rio di Husticia den cual 
ta limita e posibilidad pa 
Polisnan por traha “over- 
time” den forma ilimita 
den e dianan nos dilanti. 


Aunke cu berdad e presu- 
puesto ta mara, no ta asina 
cu tin un problema structural 
di presencia policial den nos 
cayanan. Tampoco cu henter 
e operacion di Polis ta de- 
pende solamente riba traha- 
mento di overtime. 


“Mi ta admiti cu nos tin un 
presupuesto basta preta pa 
atende cu esey den 2014, no 
ami so, sino tur ministerio. 
Y esaki no ta un 
secreto pa ningun 
hende. Mesun pre- 
sion cu ami ta pone 
pa haya extra fondo 
pa Polis, e mesun 
presion tur otro co- 
lega tambe ta pone 
pa nan hendenan 
y nan instancianan 
cu tin mesun balor 
y motibo pa tambe 
traha extra pa cubri 
nan trabou,” asina 
Minister mr. drs 
Arthur Dowers a 
duna di conoce. 

E ta lamenta cu 
como represent- 
ante di e sindicato 
di polis sr. Davelaar 
por a insinua cu pa 
e hecho cu no tin 
suficiente polis ta patruya lo 
tin mas atraco y cu tambe pa- 
sobra cu tin mucho tiki polis 
riba patruya nan por bin den 
panico y bay uza nan arma 
reglamentario. Esaki ta cos cu 
nunca mag di wordo treci pa- 
dilanti como cu polis ta ma- 
sha bon prepara mes y sa na 
ki momento por uza arma y 
“mi no ta kere cu bo por in- 
sinua nunca y sigur no como 
polis mes y den sindicato, cu 
lo bo ta pa motibo cu bo ta 
den panico uzando bo arma,” 
e titular di husticia a subraya. 
Esakinan ta ponencianan cu 
mester wordo coregi, segun 
Minister Dowers, pasobra e 
ta crea un impresion robes 
di Cuerpo Policial y un dado 
momento por hasta por pone 
polis den un situacion di de- 
sacredita. 

Minister Dowers ta lamenta 
tambe cu e sindicalista no a 
pidi un reunion cu su per- 


sona pa dialoga tocante su 
preocupacionnan y esunnan 
di su coleganan, pero a scoge 
pa papia cu prensa y haci po- 
nencianan cu e unico cos cu 
nan por tin como resultado ta 
daño na e imagen di Cuerpo 
Policial. 

E1 a añadi cu e spera cu e 
presidente di SPA lo corigi 
loke el a bisa cu por refleha 
na un forma eroneo riba e 
funcionamento di su mesun 
coleganan, kende tin bastante 
experticio y conocemento 
pa no drenta den panico sin 
mas y tampoco nan lo no uza 
nan arma sin cu nan ta sinti 
cu nan mes bida of e bida di 
un of mas conciudadano of 
bishitante por ta na peliger. 

E berdad ta cu den e presu- 
puesto di Ministerio di Hus- 
ticia a pone un suma den cual 


E1 a splica tambe cu un parti 
grandi di overtime no ta bay 
na patruya, pero ta wordo in- 
verti den e aspecto di carna- 
val y di campamento y ta bay 
evalua cu si e personanan cu 
ta participa na e eventonan 
aki kisas mester bay duna 
un contribucion un tiki mas 
grandi na e permisonan cu ta 
wordo duna pa garantisa cu 
un parti di esaki bin como 
contribucion na Cuerpo 
Policial. 

“Pa bisa cu no tin suficiente 
Polis awor riba caya, no ta 
refleha e realidad di awen- 
dia. Esaki tabata asina si den 
e Gobierno anterior, pero tur 
hende, incluyendo sindicato 
SPA, ta consciente di e canti- 
dad di esfuerso y placa cu nos 
a inverti den e organisacion 
policial pa percura pa mas de- 




* il u 


por uza pa Cuerpo Policial 
Aruba por paga salario cu 
esey den cual a aloca un parti 
di dje na e oranan extra cu 
polisnan ta traha den forma 
di overtime. Faltando dos 
siman mas pa aña bolter, ta 
mustra cu a yega na e suma 
presupuesta, pa cual awor 
mester pensa riba formanan 
creativo y eficiente pa por 
sigui maneha e cuerpo di 600 
empleado cu tin como tarea 
pa proteha nos isla y percura 
pa mantencion di orden pu- 
blico. 

Despues di a haci un analisis 
extenso a bin na e conclu- 
sion cu por maneha overtime 
miho na Cuerpo Policial. 
Aunke a pidi Cuerpo Policial 
pa tene cuenta cu e hecho cu 
ta cortando den gastonan y pa 
purba limita overtime, extra 
overtime ta wordo autorisa 
si esaki ta necesario, Minister 
Dowers a subraya. 


partamento, mas ekipo y mas 
hende pa mantene nos cayan- 
an sigur”, segun Minister di 
Husticia a aclaria. E ta referi 
na e declaracion haci siman 
pasa dor di e sindicato, den 
un esfuerso pa por hala aten- 
cion di henter Gobierno pa 
crea mas presupuesto pa por 
paga overtime na polisnan. 
Cu no tin mesun hopi polis 
riba caya pa patruya ta paso- 
bra a scoge pa traha mas cu 
teamnan special, cu ta du- 
nando bon resultado, segun 
Minister Dowers, pero si 
sindicato di polis ta di opin- 
ion mester bin cambio den e 
maneho aki cu ta determina 
pa Cuerpo Policial, mester 
bin un combersacion y dia- 
logo cu mando policial, min- 
ister y e sindicato prome cu 
bay papia cu prensa, haciendo 
expresionnan iresponsabel. 

E ultimo añanan Gobierno 
a aumenta e esfuersonan y 

Ainda recherche ta trahando tur dia riba e caso: 

Despues di casi 1 aña, nada ainda 
pa soluciona caso Borst 



BILTHOVENAX/ILLEM- 
STAD - Ainda tin como 

10 recherche ta trahando 
tur dia riba e caso, pero cu 

11 luna tras di lomba, ai- 
nda no tin niun indicacion 
kico por a pasa cu a con- 
duci na morto di ex min- 
ister Hulandes Els Borst. 
Polis ta sali di punto di 
bista cu ta trata di un cri- 
men, pero prueba concre- 
to pa esey tampoco tin. 

Nos no ta kere cu riba termi- 
no cortico ta bin un apertura 
den e investigacion, un voc- 
ero di e team di recherche a 
informa ayera. 

E reportero criminal Peter 
R. de Vries a informa den 
Nieuwsuur ayera nochi cu el 
a haya un tip di un hende cu 
sa di un persona cu un pasado 
psikiatrico, cu posiblemente 
tin di haber cu e caso. De Vr- 
ies a bisa cu e la pasa e tip pa 
polis. 

Asina cu polis ta tene cuenta 


cu e asesino di ex minister di 
Hulanda Els Borst posible- 
mente ta un hende cu tabatin 
problema mental. 

Polis a yega na e conclusion 
aki despues di a exclui tur 
otro posibilidad y ta kere cu 
lesnan cu ta duna cuido tin 
un tarea den sigui yuda cu e 
investigacion. 

Husticia entretanto a anuncia 
cu e ta pone 10 mil euro pa 
esun cu por duna e tip di oro 
den e caso aki. 

Dia 8 di februari ultimo, a 
haya Els Borst morto. 

Polis a haya en total 500 tip te 
cu awor riba e morto rondona 
pa misterio di ex minister Els 
Borst. A interoga como 300 
testigo a base di e tipnan aki. 
Despues di e programa “Op- 
sporing Verzocht” a drenta 
150 tip. A haya Borst morto 
den garashi di su cas na Ruys- 
daellaan na Bilthoven. 
Manera tur cos tabata indica 
di cuminsamento y polis 


tambe tabata convenci cu ex 
minister di Salu Publico di 
Hulanda Els Borst, no a muri 
un morto natural: sea e caso 
aki ta un caso di homicidio 
of un caso di asesinato, asina 
polis a bisa. Awor polis ta 
convenci mas cu nunca cu ta 
trata di un caso di asesinato. 
Dos amiga di dje a topa ex 
minister Borst di 81 aña di 
edad benta den garashi di su 
cas tras di su auto den un plas 
grandi di sanger na Bilthoven, 
caminda e tabata biba. 
Resultado di un autopsia cu 
a practica riba e curpa a saca 
na cla cu e minister no a muri 
un morto natural. 

Un investigacion mas pro- 
fundo, combina cu cierto 
pruebanan cu a haya na e sitio 
a pone polis yega na e conclu- 
sion cu a mata Els Borst. 

Polis a anuncia cu nan ta in- 
vestigando ta cua ta e contac- 
tonan cu e minister tabatin 
den e lunanan prome cu su 


morto. 

Ta posibel cu e victima a cana 
dal den un ladron den su ga- 
rashi, cu a mata su persona. 
Den e caso ey nos ta papia 
di homicidio. Pero nos no ta 
exclui tampoco cu tabatin un 
atentado riba bida di señora 
Borst, o sea cu el a bira vic- 
tima di un caso di asesinato, 
segun vocero di polis. 

Polis, pa e motibo ey mes ta 
buscando intensivamente 
hendenan cu tabatin contacto 
cu Borst despues cu el a ban- 
dona e congreso di D’66 na 
Beurs van Berlage. 

Awe, exactamente 8 luna 


despues di su morto, polis 
ta bisa di ta convenci cu su 
morto no ta den esfera po- 
litico ni tampoco por papia 
di un caso pasional. Auto- 
ridadnan ta kere mas lihe cu 
su morto ta consecuencia di 
un acto di un hende cu prob- 
lema psikico. Como tal, a pidi 
tambe tur hende pa wak den 
direccion di un hende men- 
talmente malo cu por a papia 
den pasado di morto di Borst. 
Els Borst, aparte di tabata 
minister di Salu Publico, ta- 
bata tambe lider di fraccion di 
su partido y tambe miembro 
di Tweede Kamer pa D’66.Q 



Comunidad Chines di luto 
un biaha mas cu asesinato 
di comerciante 

WILLEMSTAD - Autoridadnan ta den consulta pa 
wak con ta frena e ola di atraco contra establecimen- 
tonan Chines. E atraconan aki a aumento consider- 
ablemente den ultimo simannan. 

Tabata den careda di 22.20or, cu Central di Polis a dirigi 
un patruya na un mini magnet den Mirla Platéweg pa un 
caso di ladronicia cu violencia. E patruya cu a yega na e si- 
tio a bin topa parti patras di e establecimento e victima, un 
homber Chines drumi abou na suela, cu un perforacion di 
bala na altura di su pecho, cu no ta duna señal di bida. 

Di un investigacion preliminar cu polis a realisa na e sitio, 
a resulta cu e victima hunto cu su casa kier a bandona nan 
establecimento di porta patras. Na momento cu nan a bay 
habri e porta, nan a keda sorprende pa tres (3) tipo cara 
tapa. E victima a logra di pusha su casa bek den e estableci- 
mento. Despues di esaki e casa a tende un tiro cu a alcansa 
e victima cu e consecuencia fatal. E tres tiponan mester a 
bay cu un potmoni di e victima y a bandona e sitio parti 
patras di e establecimento. Alrededor di 00.10’or dokter di 
polis a constata morto di e victima e homber Zufeng-Li 
nace dia 10 di februari 1984 na China. 

Riba instruccion di Fiscal di Ministerio Publico a confisca 
e curpa sin bida di e victima pa mas investigacion. Atra- 
co Team ta continua cu e investigacion. Polis ta suplica 
tur persona cu tin informacion riba e caso aki, pa pasa e 
informacion aki pa Atraco Team na e numbernan: 8666- 
140/192 (ora di kantoor), 917 (24 ora pa dia) of e number 
anonimo 108. 

Den e ultimo oranan tabatin diferente consulta pa atende e 
situacion cu a surgi. la prensa mester bisa, cu no ta prome 
biaha cu comunidad Chines ta expresa preocupacion pidi 
yudansa di autoridadnan. Den pasado ya caba esey tabata e 
caso.Q 

Turismo di estadia a aumenta na Corsou cu 9% na november 


WILLEMSTAD - Turismo di es- 
tadia na luna di november 2014 a 
registra un crecemento di 9%. 

Un total di 42.139 turista di estadia 
a bishita nos isla durante luna di no- 
vember e aña aki compara cu 38.579 
na november 2013. E reparticion den 
porcentahe di e cantidad di turista di 
estadia registra den luna di november 
ta indica mescos cu na luna di octo- 
ber, cu luna di november tambe nos 
a ricibi mas tanto turista desde region 
di Sur Amerika compara cu region di 
Europa. Pa region di Sur Amerika es- 
aki tabata 37.8% mientras pa Europa 
36.6%. 

Un nota positivo ta cu despues di bas- 
ta luna sin mira crecemento di region 
di Nort Amerika, porfm e region ta 
mustra un crecemento di 12.26% den 
luna di november. Motibo pa esaki 
ta e crecemento grandi di 82% for di 
Canada pa motibo di e vuelo nobo di 


Air Canada di Toronto cu a cuminsa 
na november ultimo. 

Ta bon pa menciona cu den e prome 
11 lunanan di aña e cantidad di tur- 
ista desde Canada a surpasa 10 mil pa 
prome biaha den historia. Un total di 
5.209 turista di estadia a keda regis- 
tra for di region di Nort Amerika den 
luna di november 2014. 

Den futuro cercano e vuelo nobo 
desde New York cu JetBlue cual a 
keda inaugura dia 2 di december ul- 
timo y e vuelo nobo entrante 1 di jan- 
uari 2015 di Air Canada di Montreal 
lo sigui afecta e cifranan di region di 
Nort Amerika den forma positivo. Di 
Caribe un cantidad di 2.806 turista a 
keda registra pa luna di november. 

Region di Sur Amerika a registra un 
total di 15.920 turista di estadia den 
luna di november. For di Venezu- 
ela nos a ricibi 12.427 turista, esaki 
ta 16% mas cu e aña anterior. Mien- 


tras cu for di region di Europa 15.408 
turista di estadia a bishita nos pais. 
Hulanda e pais for di cua nos ta ricibi 
mas tanto turista a crece cu 6% den 
luna di november. Mientras cu for di 
Alemania nos a ricibi un total di 1.891 
turista di estadia. Tambe e mercado 
di Colombia y Brazil a crece cu re- 
spectivamente 36% i 27% den luna di 
november. 

E prome 11 lunanan di aña un can- 
tidad di 408.319 turista di estadia a 
bishita nos pais. Region di Europa a 
conoce un subida di 5% den e prome 
11 lunanan di aña. Un cantidad di 
168.891 turista di estadia a bishita nos 
for di e region aki. 

Pa loke ta trata acomodacion por in- 
dica cu durante e prome 11 lunanan 
di aña, 67.5% di e cantidad total di 
turista di estadia a keda na un aco- 
modacion registra. E reparticion ta lo 
siguiente: hotel di mas cu 150 cam- 
ber (30.7%), lesnan di menos cu 150 


camber (14.4%), bungalow (14.9%), 
apartamento (6.5%) y guesthouse 
(1.0%). E cantidad di turista cu a keda 
na un acomodacion no registra ta rep- 
resenta 32.5% di e cantidad di turista 
cu a bishita nos e prome 11 lunanan 
di aña. Acomodacionnan no registra 
ta acomodacionnan di cual nos no 
por indica cu ta un cas di famia, un 
cas priva of un apartamento. 

Haciendo uzo di e modelo ‘Turistico’ 
Oficina di Turismo di Corsou (CTB) 
hunto cu MEO a calcula cu durante e 
prome 11 lunanan di 2014, sector di 
turismo a genera un impacto directo 
di 688.9 miyon florin pa nos econo- 
mia local. 

Region di Europa a genera un total 
di 311.6 miyon florin. Su tras ta sigui 
region di Sur Amerika cu 198.2 mi- 
yon, Nort Amerika cu 112.7 miyon y 
e entrada genera desde region Caribe 
a keda calcula na 37.1 miyon florin.Q 


Taxistanan kier pa gobierno 
bin cu maneho di transporte 


WILLEMSTAD - Tax- 
istanan di Corsou, fada di 
a warda hopi tempo riba 
promesa sin contenido di 
gobierno, kier pa gobi- 
erno cuminsa traha riba 
un maneho di transporte 
publico, cu ta abarca un 
solucion pa e problema di 
ilegalidad cu ta sosode tur 
dia den mundo di taxi. 

Si formulacion di maneho 
ta bay tarda, taxistanan ke pa 
bini cu un sistema di control 
serio, rigoroso y efectivo, 
tanten ta pone regla pa trans- 
porte publico. 

Nan ke pa prome minis- 
ter hala horea di minister di 


Transporte Publico Earl Bal- 
borda, cu taxistanan ta ward- 
ando riba e reunion cu e la 
cumbini, hunto cu minister 
di Husticia Nelson Navarro. 
Nos a informa den nos edi- 
cion di ayera caba cuanto 
tension tabatin den Punda, 
despues cu taxistanan a blokia 
for di Pietermaai te Breedes- 
traat Punda cu nan vehiculo, 
pa despues bay Forti caminda 
nan kier a entrega un carta na 
prome minister Ivar Asjes. 

Polis a cera entrada di Forti 
loke a aumenta e ambiente di 
mal contento cu tabata reina 
na e momento ey. Final- 
mente, a entrega e carta na un 
representante di gobierno. 




Taxistanan tin hopi tempo 
caba ta mustra gobierno riba 
e situacion di inhusticia cu ta 
reina riba nos isla, principal- 
mente na aeropuerto camin- 
da hendenan cu no ta taxista, 
ta piki turista y transporta nan 
pa nan destinacion, kitando 
pan di e taxistanan legal cu 
tur dia mester lucha pa man- 
tene cabes riba awa. Aparte di 
kita pan di taxistanan legal, 
nan ta hinca e turista den un 
peliger, paso sin un cos pasa, 
nan no ta sigura pa transporta 
hende. 

Pero banda di esey, taxistan- 
an ta mirando mas y mas con 
empresanan ta soru pa nan 
mes medio di transporte pa 
nan clientenan. Aki tambe 
taxistanan real ta cay chikito 
y ta perde un pan. Ta hopi 
di e situacionnan aki ta tu- 


mando luga den ambiente di 
transporte publico ya pa hopi 
tempo caba. 

Segun Rignald Sling, presi- 
dente di SINUSTA, tax- 
istanan simplemente a fada di 
warda. 

Asina cu na juni di e aña aki, 
taxistanan a reuni cu minister 
Balborda y na e ocasion ey a 
palabra cu minister Balborda 
lo tuma contacto bek cu e 
sindicato despues di a palabra 
cu minister Navarro. 

“Ta desde e tempo ey nos ta 
coriendo tras di minister Bal- 
borda pa nos sinta. Ki ora nos 
yama, nos no ta haya comu- 
nicacion. Algun biaha a bisa 
nos cu nan ta yama bek, pero 
nunca nan ta yama”, segun 
Sling a reclama. 

E1 a sigui bisa cu e situacion 
manera e ta awor aki, simple- 


mente no por sigui. Mester 
bin control, algo cu no tin 
awor aki. Si e tempo aya nos 
por a yama SKS, awendia nos 
mester yama polis, pero ora 
yama nan no ta bini. 

“Esey ta pone cu bo ta haya 
cu cos ta sali for di man. Si 
taxistanan cu e ley den nan 
man, nos ta haya e culpa di ta 
haci bochincha. Prome min- 
ister Asjes a bisa un biaha cu 
prome cu drenta accion, tra- 
hadonan mester acudi cerca 
dje pa yudansa. Esey tabata 
e caso cu e accion di traha- 
donan di aeropuerto. Pa esey 
nos a bay cerca dje ayera y nos 
a pidi tambe pa interveni”, 
Sling a sigui bisa. 

E1 a mustra cu si pa 5 di janu- 
ari di otro aña, no tin reac- 
cion di gobierno kico ta bay 
pasa, taxistanan ta den accion 
atrobe. □ 

Sudoku BON DIA, 
train bo mente 


Bon bini na Sudoku Bon 
Dia. Riba e pagina aki nos ta 
brinda bo tur dia tres sudoku 
den e siguiente secuencia, 
Facil, Medio. 

Pa resolve bo ta pone num- 
ber den cada cuadra di tal 
forma cu cada rij crusa of 
bay abou tin e number un 


solo biaha. Tambe den cada 
cuadra chikito compara cu 
esun mas grandi tambe tin e 
numbernan 1 te cu 9. 

E number tampoco no por 
ripiti den e cuadra chikito. 
Trahando cu e numbernan 
cu tin poni caba ta yuda bo 
yega na e solucion.Q 

Mijn kamertje 

o 


NA WARDA 

Oranjestad 

Dec. 27 Dr. Algera 
Dec. 28 Dr. Mungra 


911 





POLIS 

100 

POLIS 

581-1100 

ORANJESTAD 

582-4000 

NOORD 

587-0009 

STA. CRUZ 

585-4710 

SAVANETA 

584-7000 

SAN NICOLAS 

584-5000 

BRANDWEER 

115 

BRANDWEER 

582-1108 

POLIS TIPLINE 

11141 

HOSPITAL 

527-4000 

AMBULANCE 

582-1234 

SAN NICOLAS 


AMBULANCE 

584-5050 


BOTICA 

Oranjestad: St. Anna Tel: 586-8181 

San Nicolas: Seroe PretoTel: 584-4833 


SERVICES 


INFORMATION 

SETAR 

TAXI 

TAXI-TAS 

PROF. TAXI 

TAXI D.T.S. 

SERVICE ARUBA 


118 

582-2116 

582- 5900 

587- 5900 

588- 0035 
587-2300 

583- 3232 


CRUISESHIP 


December 28 

Seabourn Legend 
Freewinds 



MORTUARIO 

AD Patres 584-2299 

Aurora 588-6699 

Mementomori 583-3358 

Th^ Olive Tre^ 584-8888 

FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guaranteed 


FUNDACION 

Anti-Droga 

Aruba 

(FADA) Tel: 583-2999 

FUNDACION 
Respetami 
Teh 582-4433 _ 
Diabetic Foundation 
Arubano 
Teh 583-3808 _ 
Narcotics Anonymous 
Tel: 583-8989 

Foundation Amor 
pa Prohimo 

Tel: 583-3345/586-6976 

Women in Difficulties 

Foundation 

Tel: 583-5400 


Telearuba cu programacion 
special durante dianan 
di fiesta 


Fin di aña ta acercando y 
nos planta nacional a pre- 
para varios programa spe- 
cial pa pasa na canal 13, 
23 y 313 durante e dianan 
venidero. 

E aña aki televidentenan 
lo por disfruta di diferente 
concierto musical manera e 
“Concierto di Gala di Cors 
Nova” y e concierto di Aca- 
demia Musical “Harpa y Cu- 
erde” cu a tuma luga poco 
tempo pasa na Cas di Cul- 
tura. 

E programacion special den 
ambiente di Pasco y Fin di 
Aña lo sigui te cu dia 2 di 
Januari 2015. Despues di tiro 
Telearuba lo ripiti e concierto 
magnifico “Tribute to Doble 
R” cu a tuma luga e aña aki na 
Corsou y cu a ricibi un tre- 
mendo acogida. 

Directorado y gerencia di 
Telearuba ta gradici pueblo 
di Aruba pa nan sintonia 
durante 2014 y ta desea nos 
comunidad un Bon Pasco 
y Prospero 2015.Gerencia 


di Telearuba ta extende pal- 
abranan di gratitud pa direc- 
torado y personal di Telea- 
ruba cu ta traha cu hopi amor 
y dedicacion pa deleita e tele- 
videntenan di e canal. 

Mescos ta conta pa tur colab- 
orado y musico cu ta haci e 
programanan aki posibel. Re- 
cordando un y tur cu riba e 
fechanan 30 y 31 di Decem- 
ber y tambe 1 y 2 di Januari 
2015 no tin noticiero. Desde 
5 di Januari 2015 televiden- 
tenan por conta atrobe cu 
transmision regular di Tele- 
noticia y dia 2 di januari 2015 
e programa tan gusta “Den 
Dje” ta cuminsa atrobe. 

Pa un bista completo di e 
programacion di fin di aña 
di Telearuba por bishita e 
Facebook page di Telearuba 
y tambe e website www.te- 
learuba.aw cu ta ofrece live 
streaming pa esunnan den 
exterior of cu ta prefera di 
sigui e programanan di tele- 
vision riba nan computer, 
tablet of smart phone.Q 



Lfcm- ! 


• BON APPETIT • BON APPETIT • BON APPETIT • BON APPETIT • 


Balch di carni 
den saus di BBQ 


Ingredientenan: 


Saus di Barbeque: 

• 1 bleki di sopi di ciboyo 

• 1 bleki di sopi di tomati 

• 2 cuchara grandi di cornstarch 

• 2 teenchi knoflook machika 

• V£ cup di binager 

• 3 cuchara grandi di suco bruin 

• 1 cuchara grandi di worcestershore sause 

• 1/8 theeleep di tabasco 

Balchi: 

• l.VAb di carni mula 

• Vi cup di pan garna 

• 1 webo bati 

• Vi theeleep di salo 


Preparacion: 


Den un conchi combina tur e ingredientenan pa e saus. Mezcla e carni 
mula cu pan, webo y salo y forma 24 balchi di nan. Hasa e balchinan 
den un panchi. Skorea e vet y agrega e saus di BBQ. 

Pone e tapadera y baha e candela. 

Cushina pa 20 minuut. Sirbie cu aroz. 

Pa 6 persona 



Aries 


Bo inspiracion creativo ta flota awe y bo 
metanan ta alcansabel. Porta di amor ta hab- 
riendo pa bo awe y bo strea di suerte ta briya 
pa bo caminda number di suerte ta : 22, 30, 
16, 37, 5, 23 


Un dia manera awe ta bon pa bo bay lama 
y perfuma bo mes cu e sencia di rosa, esaki 
ta trece e energia cu bo tin mester pa bo 
logra locual bo kier logra. Un amor ta bieu 
ta yega na bo porta awe Tauro number di 
suerte ta : 44, 31, 17, 38, 6, 24 



Taui 


Si bo a pone den bo meta pa estudio, awo 
ta e bon tempo pasobra bo energia ta halto 
y lo bo alcansa e meta grandi di bo estudio 
Number di suerte ta : 44, 32, 18, 39, 7, 25 



Geminis 


Algun di e soñonan cu bo a soña ta sa- 
liendo na cla habri bo wowo cancer y lo 
bo mira e berdad un amigo ta dunando 
bo e conseho adecuado scucha bon awe 
cancer, number di suerte ta : 26, 33, 19, 



Cancer 


Bo relacion amoroso ta den un mal ca- 
minda Leo sea comprendibel pa asina 
bo relacion drecha y no sea tanto jaloers. 
Number di suerte ta: 14, 34, 20, 41, 9, 27 



Leo 


Awe ta un dia cu bo ta bay ta hopi ocupa 
den diferente actividadnan, cuminsa di 
tuma tempo pa bo mes Virgo, mirando 
cu bo no ta tuma tempo pa bo corda cu 
bo bida ta prome. Number di suerte ta : 
2, 35,21,42, 10, 28 



Uirgq 



E trabou di cu bo ta haci ta inspira bo sigui 
cu e bon caminda pa alcansa bo meta sigui 
i^ B asina Libra ya bo ta den alcansa bo meta . 
number di suerte ta : 11, 36, 22, 43,19, 29 


Libra 


E estudio di religion y asuntonan spiritual 
ta algo hopi interesante y cu hopi interes 
aden si bo ta interesa di sigui un estudio 
ta bo temporada Scorpion. Number di 
suerte ta : 20, 37, 23, 44, 12, 30 



Scorpio 


Awe ta un dia hopi exitoso pa bo y ta reco- 
mendabel pa bo bisti algo blow y bay lama. 
Bo number di suerte ta : 3, 38, 24, 45, 13, 
31 



Sagitario 


Bo strea ta briya den bo caminda y e ta 
duna bo e luz di dia unda bo suerte ta 
habri bo wowo bon awe capricornio, bo 
number di suerte ta: 25, 39, 28, 46, 14, 32 



Capricqrniq 


Awe ta un bon dia pa bo haci bo ehercicio 
nan diario den aire liber mirando cu bo 
streanan ta ariba bo cabes y e ta trece e ep- 
oca di abundancia pa bo Acuario, number 
di suerte ta : 34, 40, 26, 1, 15, 33 



Aquarlo 


Awe ta un dia cu bo ta bay haya hopi men- 
sahenan positivo bo mester mira bon cua 
di e mensahenan ey bo ta scoge pa asina 
sigui cu e meta cu tanto bo ta desea. Num- 
ber di suerte pa awe ta : 32, 41, 27, 2, 16, 
34 

Empleadonan 
ehemplar a 
wordo honra 

Recientemente durante 
un actividad di fin di aña 
e Compleho di Caribbean 
Palm Village a duna recono- 
cemento na e siguiente em- 
pleadonan cu a resalta den 
nan funcion durante 2014: 





Marilina Marcano Kuiperi di cion y consecuentemente, e E ceremonia di premiacion do di e di 4 kwartaal pa e titu- 
e departamento di reserva- Empleado di Aña pa 2014. tambe a elogia otro nomina- lo di Empleado di Kwartaal, 


cu Gregory Sanchez, Rosalba 
Rasmijn, Carlos Henao, Ag- 
nes Rodriguez, y Evelyne 
Boekhoudt. 

E ganadonan di e premio a 
ricibi un ronda di aplauso 
di nan coleganan, ademas di 
muestranan special di apre- 
cio. 

E ceremonia di premiacion a 
demostra e lasonan fuerte cu 
ta existi entre e empleadonan 
y e spirito di respet mutuo 
y cooperacion, cual tabata 
abundante riba e ocasion 
aki.Q 


Apertura di Sidebar bistro 

Un otro establecimento di clase a habri su 
portanan, esta Sidebar cu ta situa na 
Renaissance Marketplace 

E apertura a tuma luga 
dia 19 di december den 
compania di amigonan, 
clientenan y turistanan 
cu a bishita e estableci- 
mento. 

E bar ta tremendamente 
surti cu tur clase di bibida. 
E muraya ta hopi colorido 
y ta duna su splendor. Su 
restaurant ta exkisito segun 
e comentario ricibi. Palabra 
di pabien ta bay na e doño 
Niels Stooter y su manager 
Kim d’Hont. 

Tur hende tabata bon bini 
diabierna y tabata ricibi nan 
glas di champagne di man di 
e personal cu tabata para cla 
pa sirbi tur bishitante Q 

PANORAMA SOCIAL 


Trahadonan di Brandweer a tene nan cena di Pasco y Aña Nobo 




ORANJESTAD - Manera 
otro compania, e bomb- 
eronan tambe a yega 
hunto pa tene nan cena 
di Pasco y Aña nobo. E 
bomberonan a tene nan 
cena hunto na e diferente 
post di brandweer. 

Durante e cena na Oscar, e 
bomberonan cu a yega hunto 
tabata combersa y pasa pret 
cu otro, tabata tin hopi hari- 
mento. E comandante tambe 
a pasa un rato agradabel cu 
e trahadonan di tur departa- 
mento. 

Na Tango algun trahado di 
Brandweer tabata tin inter- 
cambio di regalo. Durante e 
dia aki por a mira e caranan 
alegre di esunnan cu a par- 
ticipa. Trahadonan di Brand- 
weer henter aña nan tabata 
traha duro y mirando cu e 
aña ta cabando a bin hunto pa 
pasa algun ora agradabel.Q 

AVB ta contento cu diescinco cursista cu a termina TC4 cu exito 





ORANEJSTAD - Despu- 
es di algo mas cu un siman 
ocupa pa oranan largo di 
entrenamento, e cursis- 
tanan di TC4 a keda satis- 
fecho cu nan resultado fi- 
nal. AVB e ultimo aña aki 
a enfoca y dedica hopi na 
educa trainernan local. 

Esaki cu e meta pa mehora 
e calidad di futbol local cu 
no ta pasando den su miho 
momentonan. Esaki tin di 
haber cu futbol internacio- 
nalmente a sigui desaroya su 


mes, mientras cu aki na Aru- 
ba esaki no tawata e caso. Tur 
hende awendia ta consciente 
cu futbol no ta simplemente 
un deporte cu bo ta pone 11 
hungado riba veld y nan ta 
hunga manera nan kier. 

Ademas cu e ta un sport cu 
hopi ciencia, tambe e ta un 
deporte cu ta rekeri di su de- 
bido atencion y dedicacion. 
Es decir cu e coach principal 
di cada ekipo tin pa analisa 
y traha un plan strategico di 
tanto entrenamento, como 


tambe di cada wega cu su eki- 
po lo mester bay hunga. An- 
tes bo por a djis scoge e miho 
diesun y pone nan hunga se- 
gun bo criterio, pero e siste- 
ma aki ta pasa pa pasado. 

Ta pa es motibo aki mes cu 
AVB a pone hopi enfasis pa 
educa trainernan nobo cu 
tin trayectorio caba den nos 
futbol local y cu ta di edad 
sinembargo hoben. E fin di 
siman tras di lomba AVB 
conhuntamente cu KNVB 
tawata tin e honor di por a 



entrega certificado di e curso 
TC4 na 15 cursista. Señor 
Jan Derks cu ta un instruc- 
tor di KNVB a bin Aruba pa 
duna e cursistanan e curso di 
TC4. Di e 15 cursistanan aki 
y hunto cu e grupo anterior 
lo bay forma un grupo di mas 
o menos 25 cursista kende lo 
haya e honor di por bin na 
remarca pa sigui e curso riba 
e nivel di TC III. 

AVB hunto cu KNVB tin 
planea di organisa e curso aki 
entre fmal di januari cu co- 


mienso di februari di 2015. 
Di e forma aki AVB por ga- 
rantisa cu pronto Aruba por 
conta cu un grupo grandi di 
trainernan diploma pa duna 
trainmento den grassroot/ 
LIFIDA. E enseñanza cu sr 
Derks a laga tras cerca e cur- 
sistanan sigur a causa un im- 
pacto. 

Esaki si tene na cuenta e lista 
di presencia di cada un di e 
cursistanan cu a pone nan 
oranan disponibel pa nan por 
tawata presente cada dia pa di 
e forma aki amplia nan cono- 
cemento. 

Pa e motibo aki mes, AVB 
kier a felicita y alabes gradici 
cada cursista cu a duna 100% 
interes na e curso aki y ta de- 
sea cada un di nan exito den 
nan carera como trainernan 
oficial di un of mas division 
den nan club.Q 


































